Ποίηση | contramee\nArchive for the ‘Ποίηση’ category\n(Η Συνέχεια 2) – Τα ποιήματα 1941-1956, Αθήνα, ιδιωτ. έκδοση, 1956.\n»Κλωστήριον Νυχτερινής Ανάπαυλας»\nΕἴμεθα ὅλοι ἐντός τοῦ μέλλοντός μας. Ὅταν τραγουδᾶμε τραγουδᾶμε ἐμπρός στοὺς ἐκφραστικούς πίνακες τῶν ζωγράφων ὅταν σκύβουμε ἐμπρός στὰ ἄχυρα μιᾶς καμμένης πόλεως ὅταν προσεταιριζόμεθα τὴν ψιχάλα τοῦ ρίγους εἴμεθα ὅλοι ἐντός τοῦ μέλλοντός μας γιατὶ ὅ,τι και ἂν ἐπιδιώξουμε δέν εἰναι δυνατόν νὰ ποῦμε ὄχι νὰ ποῦμε ναί χωρίς τὸ μέλλον τοῦ προορισμοῦ μας ὅπως μιὰ γυναῖκα δέν μπορεῖ νὰ κάμῃ τίποτε χωρίς τὴν πυρκαγιά ποὺ κλείνει μέσα στὴ στάχτη τῶν ποδιῶν της.Ὅσοι τὴν εἶδαν δέν στάθηκαν νὰ ἐνατενίσουν οὔτε τὰ συστρεφόμενα κηπάρια οὔτε τὴν εὐωχία τῶν μαλλιῶν ποὺ λατρεύτηκαν οὔτε τὰ σουραύλια τῶν ἐργαστηριακῶν μεταγγίσεων ἀπὸ μιὰ χώρα σὲ φλέβες κόλπου θερμοῦ προστατευομένου ἀπὸ τὰ ἐγκόσμια καὶ τὰ μελτέμια τῆς κυανῆς ἀνταύγειας λιγυρῶν παρθένων.Εἴμεθα ὅλοι ἐντός τοῦ μέλλοντος μιᾶς πολυσύνθετης σημαίας ποὺ κρατεῖ τοὺς ἐχθρικοὺς στόλους ἐμπρός στὰ τείχη τῆς καρδιᾶς μου κατοχυρώνοντες ψευδαισθήσεις πιστοποιοῦντες ἐνδιάμεσες παρακλητικές μεταρρυθμίσεις χωρίς νὰ νοηθῇ τὸ ἀντικείμενον τῆς πάλης. Στιγμιότυπα μᾶς ἀπέδειξαν τὴν ὀρθότητα τῆς πορείας μας πρὸς τὸν προπονητήν τοῦ ἰδίου φαντάσματος τῆς προελεύσεως τῶν ὀνείρων καὶ τοῦ καθενός κατοίκου τῆς καρδιᾶς μιᾶς παμπαλαίας πόλης. Ὅταν ἐξαντληθοῦν τὰ χρονικά μας θὰ φανοῦμε γυμνότεροι καὶ ἀπὸ τὴν ἄφιξι τῆς καταδίκης παρομοίων πλοκαμιῶν καὶ παστρικῶν βαρούλκων γιατί ὅλοι μας εἴμεθα ἐντός τῆς σιωπῆς τοῦ κρημνιζομένου πόνου στὰ γάργαρα τεχνάσματα τοῦ μέλλοντός μας.\nαπό την Υψικάμινο, 1935\nΓια τον Γιώργο Σαραντάρη\nΤα συνθήματα μιλούν με λόγια ποιητών…*\n«Δεν είμαστε ποιητές σημαίνει φεύγουμε\nο θάνατος βραχνάς»\n(«Δεν είμαστε ποιητές…», Γιώργος Σαραντάρης)\nΓιώργος Σαραντάρης (Κωνσταντινούπολη 1908 – Αθήνα 1941)\nποιητής, φιλόσοφος και δοκιμιογράφος.\nΔιαβάστε ποιήματά του στην ιστοσελίδα\nΑφιερωμένο στον Γιώργο Σαραντάρη, στον αισθαντικό ποιητή, κριτικό και φιλόσοφο, που αποτελεί μια εξαιρετική περίπτωση στα ελληνικά Γράμματα, είναι το επεισόδιο της σειράς «Εποχές και Συγγραφείς» του Τάσου Ψαρρά (ΕΤ1), που μπορείτε να παρακολουθήσετε στο παραπάνω video.\nΟ Γιώργος Σαραντάρης γεννήθηκε στην Κωνσταντινούπολη, γιος του Δημήτρη Σαραντάρη και της Μαλθίντας το γένος Σωτηρίου, καταγόμενων από το Λεωνίδι της Κυνουρίας. Από το 1912 ως το 1931 έζησε στην Ιταλία, όπου εγκαταστάθηκε η οικογένειά του. Από νεανική ηλικία στράφηκε στη λογοτεχνία και τη μελέτη της φιλοσοφίας, ενώ παράλληλα ασχολήθηκε με τις ξένες γλώσσες. Σπούδασε νομικά στα πανεπιστήμια της Μπολώνια και της Ματσεράτα, και πήρε διδακτορικό δίπλωμα. Στην Ιταλία έγραψε τους πρώτους στίχους του, στα ιταλικά και στα ελληνικά και δημοσίευσε ποιήματα στην ιταλική και γαλλική γλώσσα. Το 1931 επέστρεψε στην Ελλάδα και μπήκε στους λογοτεχνικούς κύκλους. Κατά τη διάρκεια του πολέμου του 1940 στρατεύτηκε στην Αλβανία και αρρώστησε από κοιλιακό τύφο. Μεταφέρθηκε στην Αθήνα, όπου πέθανε το 1941.\nΤου Γιάννη ΣΦΑΚΙΑΝΑΚΗ\nεφημ. Ριζοσπάστης, 2003\n«Οταν ο Ιταλός διχτάτορας χτύπησε με τις φασιστικές ορδές του την Αλβανία την άνοιξη του 1939, κάναμε τον περίπατό μας με το Σαραντάρη στην πλατεία του Συντάγματος. Η είδηση ήρθε βράδυ, ξαφνικά και μας αναστάτωσε. Ο Σαραντάρης ήταν έξω από τον εαυτό του. Χειρονομούσε και φώναζε. Σε κάθε δυο – τρία βήματα με σταματούσε και με τραβούσε από το σακάκι, για να μου εκφράσει την κατάπληξη και την αγανάχτησή του: «Ο άτιμος, στους μικρούς, στους αδύναμους ρίχνεται». Πρώτη φορά που έβλεπα τον γαλήνιο, τον χριστιανό Σαραντάρη να εξάπτεται και να βρίζει. Ισαμε που χωρίσαμε ήταν γεμάτος ανησυχία και ταραχή, και όλο έλεγε και ξανάλεγε αυτή τη φράση: «Τους αδύνατους χτυπάνε, τους μικρούς…».\nΝα προαισθανόταν άραγε την 28η Οκτωβρίου του 1940, όπου αυτός ο αδύνατος στο σώμα σαν την Ελλάδα, την πατρίδα του, αλλά δυνατός στην ψυχή, θα βάδιζε πρώτος προς τη θυσία του αίματος για τη λευτεριά;\n«Οταν δε φοβούμαστε πια το θάνατο, όταν σκοτώσουμε μια για πάντα το φόβο του θανάτου, τότε γινόμαστε ελεύθεροι», γράφει στο βιβλίο του «Η Παρουσία του Ανθρώπου».\nTags: πολιτισμός, Γιώργος Σαραντάρης, Ελλάδα\nΠάσχα τρανό σαν την καρδιά μας…\nΝα πιήτε σεις να πιουν κι αυτοί. Να πιω κι εγώ συντρόφοι.\nΠασχαλινό είν’ το τραπέζι και μεγάλο.\nΚι οχτρούς και φίλους τους χωράει η ίδια τάβλα.\nΚαθένας το ποτήρι του να πιεί. Καθένας να μεθύσει\nμε το δικό του το μυαλό κι όποιο του πάει τραγούδι\nνα τραγουδήσει πάνω στα κεράσματα.\nΤι εδώ είναι Πάσχα. Και το θέλουμε ως το τέλος Πάσχα.\nΠάσχα πλατύ. Πάσχα τρανό σαν την καρδιά μας.\nΠάσχα για οχτρούς. Πάσχα για φίλους. Πάσχα για όλους.\nΤι ένα σφαχτό μπορεί να φτάσει σε χιλιάδες\nσαν οι καρδιές μονιάσουν όλες στην αλήθεια.\nΌρκο μεγάλο ομόσωμεν αδέλφια αλήθεια.\nΤο νιόν αυτό παράδεισο που μας αντάμωσε όλους\nμε τους αγώνες στην αρχή, με το ψωμί κατόπι,\nμε τις δροσιές του, με τα λουλούδια, με τα πουλιά του\nνα τον απλώσουμε στη γην αγάλι-αγάλι\nκι οι Ανατολίτες λαοί κι από την Δύση να το σπρώξουν.\nΑκούραστοι μπροστά κι αντάμα πάντα\nτο ζωντανό νερό της πίστης μας αδέλφια\nαπ΄τους φραγμούς να το λυτρώσουμε τον κόσμο να ποτίσει.\nΑπόσπασμα από την τραγωδία του Άγγελου Σικελιανού “ Ο Χριστός Λυόμενος ή ο θάνατος τού Διγενή” ( 1947)\nΣόνια Ιλίνσκαγια: Γιάννης Ρίτσος-Αναζητήσεις στην πορεία ενός οράματος\nΠηγή: Ουτοπία Νο 1, σελ 111-126\nΔεν είναι η πρώτη φορά που κάνω μια δημόσια ομιλία για το Γιάννη Ρίτσο. Πρώτη φορά όμως αντιμετωπίζω το έργο του σαν ένα τετελεσμένο πια γεγονός με τον ίδιο τον ποιητή να έχει περάσει πλέον στην ιστορία. Οι περιστάσεις πιστεύω επιβάλλουν μια θεώρηση όχι γενική, απολογιστική, αλλά ερευνητική, απαλλαγμένη από κάποια έτοιμα κλισέ, τίτλους τιμής, εύκολους ενθουσιασμούς και εύκολες επικρίσεις. Είναι χρέος και της κριτικής και της φιλολογικής επιστήμης απέναντι σε ένα έργο εξαιρετικά μεγάλων διαστάσεων (με την πολλαπλή σημασία αυτής της λέξης), που, φοβάμαι, σε ένα σημαντικό βαθμό παραμένει απροσπέλαστο.\nΕπιλέγοντας το θέμα της σημερινής μου ομιλίας, φροντίζοντας για την απαραίτητη περιχάραξη του, θέλησα να προσεγγίσω έναν από τους κυρίαρχους άξονες της δημιουργίας του Ρίτσου, ένα ιδιαίτερο δικό της στίγμα. Εννοώ την πορεία του οράματος του, την οποία δε θα προσπαθήσω βέβαια να την καλύψω σε όλο της το φάσμα, θα σταθώ σε μερικές μόνο πτυχές καλλιτεχνικής σύλληψης – με αναλυτική διάθεση που ίσως κάποιες στιγμές θα σας φανεί και σχολαστική.\nΟ Ρίτσος ανήκει στους ποιητές που έχουν μεγάλο όραμα, καθολικό και δυναμικό. Όραμα κοινωνικής αλλαγής του κόσμου. Αυτό εμπνέει σταθερά όλη την ποιητική πορεία του, αλλά ταυτόχρονα εξελίσσεται και εμπλουτίζεται μέσα απ’ αυτή την πορεία. Όταν ξεκινούσα, ήμουν σίγουρος, ότι θ’ αλλάξω τη ροή της ζωής, – είχε πει σε έναν συμπατριώτη του Αρμένη πεζογράφο τον Ουίλιαμ Σαρογιάν. – Εκτιμώ πολύ την προσπάθεια του Τολστόι ν’ αλλάξει τον κόσμο. Αντί ν’ αλλάξει τον κόσμο, άλλαξε ο ίδιος ο Τολστόι. Μου αρέσει, όταν ο συγγραφέας αλλάζει κατ’ αυτόν τον τρόπο. Όταν το διάβαζα, σκέφτηκα το Ρίτσο. Έχω την εντύπωση πως τον εκφράζει πολύ ουσιαστικά μια τέτοια προσέγγιση. Ίσως βρίσκει στο Ρίτσο μια πολύ χαρακτηριστική περίπτωση δημιουργού που ξεκίνησε με την αγέρωχη νεανική πίστη πως είναι «ζευγάς της νέας σποράς» και πως στο όνομα του «ο αιώνας μας ακέριος θ’ αντηχάει», και ο αιώνας πράγματι για πολλές δεκαετίες αντηχούσε στο έργο του με όλες τις διακυμάνσεις των ιστορικών του αλλαγών, των ιδεολογικών και ψυχολογικών του μεταπτώσεων.\nΤο καλλιτεχνικό κατόρθωμα του Ρίτσου είναι ο στοχαστικός έλεγχος που άφηνε να του ασκούν τα πράγματα, δοκιμάζοντας τις ιδέες του, τη σκέψη του, το λόγο του. Αυτή η παρέμβαση διέσωζε τελικά τη βαθύτερη αλήθεια των ποιητικών του καταθέσεων από την υποταγή σε όποια σχήματα και δόγματα. Μερικές απ’ αυτές τις στιγμές θα σας πρότεινα να αναδείξουμε απόψε με την επιλεκτική βυθομέτρηση του ποιητικού κόσμου του Ρίτσου, θα προσεγγίσουμε τρία έργα του – τη Ρωμιοσύνη, του Φιλοκτήτη και το Τερατώδες αριστούργημα.Θα ξεκινήσουμε, βέβαια, από τη Ρωμιοσύνη, που γράφτηκε ανάμεσα στο 1945-1947.\nΚατηγορίες: ΟΥΤΟΠΙΑ, Ποίηση\nTags: πολιτισμός, Γιάννης Ρiτσος, Σόνια Ιλίνσκαγια, άρθρα\nΜΑΑ:Βίντεο από την εκδήλωση «Καβάφης: Κρίση, Παρακμή, Ουτοπία, Αριστερά»\nΒίντεο από την εκδήλωση του Τμήματος Πολιτισμού για τον Καβάφη.\nΜουσική : Δημήτρης Μητρόπουλος,\nΑπαγγελία : Λευκοθέα Φιλιππίδη\nΣτο πιάνο η Μαρίνα Παπαδημητρίου και στο μαντολίνο ο Μιχάλης Μεσσήνης.\nΣυντονίζει η Ελένη Δημοπούλου.\nΚατηγορίες: Ποίηση, Πολιτισμός, εκδηλώσεις\nΓιώργος Σεφέρης – «Μυθιστόρημα»\nΚατηγορίες: Γιώργος Σεφέρης, Ποίηση\nΣτις ειδούς του Μάρτη του 44 π.Χ, που πέφταν στις 15 του μήνα τον Μάρτη δολοφονήθηκε ο Καίσαρας. Ένας μάντης τον είχε προειδοποιήσει, να φυλάγεται γιατί στις ειδούς του Μάρτη θα περάσει μεγάλο κίνδυνο. Τη μέρα εκείνη, ο Καίσαρας συνάντησε τον μάντη καθώς πήγαινε προς την Σύγκλητο. «Φτάσαν οι Ειδοί», του είπε πειραχτικά ο Καίσαρας. «Ναι, αλλά δεν πέρασαν», του απάντησε ο μάντης…\nTags: πολιτισμός, πολιτική, Κωνσταντίνος π.Καβάφης\nΚρατώ στα χέρια μου εκατόν σαράντα φράγκα\nΜα στα πετώ στα μούτρα ψεύτρα κοινωνία\nΜ’ αυτά τι να αγοράσω\nΦάρμακα για την άρρωστη τη μάνα\nΠιστόλι για να αυτοκτονήσω\nή μια μεγάλη χάλκινη καμπάνα\nστους σκλάβους ή τους νεκρούς για να ξυπνήσω?\nΟ Κώστας Βάρναλης σύχναζε σε ταβέρνες και καφενεία. Συναναστρεφόταν με τους θαμώνες και συχνά στιχουργούσε. Σε καφενείο της Αίγινας γράφτηκε το ποίημα «Μουνάκια» το καλοκαίρι του 1974, που πρωτοδημοσιεύτηκε στην ιντερνετική λίστα συζήτησης Hellas και έκανε ευρύτερα γνωστό ο Νίκος Σαραντάκος.\nΤο ποίημα που αναδημοσιεύουμε σήμερα είναι από μαρτυρία του σκιτσογράφου Γιώργου Ψαρόπουλου που καταθέτει στο blogτου. Εμείς το αναδημοσιεύουμε και το θέτουμε υπόψη των ειδικών προς συζήτηση. Διερευνήσαμε τη δυνατότητα να έρθουμε σε επικοινωνία με τον κύριο Ψαρόπουλο, τόσο για να του ζητήσουμε τη συγκατάθεση για την αναδημοσίευση όσο και για κάποιες διευκρινιστικές ερωτήσεις. Δεν τα καταφέραμε να επικοινωνήσουμε. Ελπίζουμε όμως κάποια στιγμή να καταφέρουμε να επικοινωνήσουμε μαζί του και να επανέλθουμε στη σημερινή ανάρτηση.\nΕκεί στην οδό Σωκράτους 9 και Θεάτρου στη Βαρβάκειο Αγορά, βρίσκεται μία υπόγεια ταβέρνα, καπηλειό θα λέγαμε, το «Δίπορτο».\nΤαμπέλα δεν υπάρχει. Οι πόρτες είναι βαμμένες καφέ λαδομπογιά σκούρα.\nΟι σκάλες από τη μια πλευρά της Σωκράτους είναι απότομες και λίγο επικίνδυνες.\nΑπό την άλλη είσοδο δηλαδή την οδό Θεάτρου είναι περισσότερο βατές και με μεγαλύτερο άνοιγμα.\nΤα τραπέζια όλα και όλα καμμιά δεκαριά.\nΆρα το πολύ – πολύ καμιά τριανταριά «νομάτοι» χωράνε όλοι και όλοι.\nΒέβαια και δύο «παράθυρα», που μπαίνει ένα υποτυπώδες φως, καλύτερα θα τα λέγαμε φεγγίτες, των οποίων η οροφή είναι η «ισάδα» με το πεζοδρόμιο έξω και έχουν σκάρες σιδεριένιες.\nTags: πολιτισμός, Ελλάδα, Κώστας Βάρναλης, άρθρα\nΓια το ΕΝΤΕΥΚΤΗΡΙΟ\nΗ Μάρη Θεοδοσοπούλου είναι η μόνη κριτικός λογοτεχνίας που ασχολείται σταθερά και συστηματικά ―από τη στήλη της στην εφημερίδα Η Εποχή― με τα λογοτεχνικά περιοδικά, επαινώντας τις καλές τους στιγμές και ελέγχοντας, όταν χρειάζεται, τις ελλείψεις και της παραλείψεις της. Ως άνθρωπος που κατέχομαι, από νέος, από το ίδιο πάθος για τα περιοδικά, δεν μπορώ παρά να της είμαι ευγνώμων ―με τη διπλή ιδιότητα του διευθυντή-ανθρώπου για όλες τις δουλειές ενός περιοδικού αλλά και του αναγνώστη― γι’ αυτή της τη σπάνια αγάπη, ειδικά όταν εφημερίδες και κριτικοί ή δημοσιογράφοι που ασχολούνται με το βιβλίο δεν καταδέχονται να ασχοληθούν με τα λογοτεχνικά περιοδικά. Μικρή σημασία έχει αν συμφωνώ πάντα με όλες τις παρατηρήσεις και τις υποδείξεις της, τουλάχιστον όσον αφορά το Εντευκτήριο. Σημασία για μένα έχει πως όσα γράφει τα γράφει με γνώση και με αγάπη, δίχως το φρύδι ή το δάχτυλο υψωμένο. Γι’ αυτό και οι επισημάνσεις της έχουν ιδιαίτερη βαρύτητα. Με αυτή την αφορμή, αισθάνομαι την ανάγκη να της πω και δημόσια ένα θερμό «ευχαριστώ» για τη συγκινητική της συνοδοιπορία.\nΑπό τη συνέντευξη Τύπου για την παρουσίαση του πρώτου τεύχους του Εντευκτηρίου (Σύνδεσμος Εκδοτών Βόρειας Ελλάδας, Νοέμβριος 1987): από αριστερά: Σάκης Παπαδημητρίου, Μανόλης Ξεξάκης, Νίκος Μπακόλας, Ντίνος Χριστιανόπουλος, Γιώργος Κορδομενίδης.\nτης Μάρης Θεοδοσοπούλου, www.epohi.gr\n«Εντευκτήριο», Δίμηνο καλλιτεχνικό περιοδικό, Οκτώβριος 1987, τεύχος 1,Διεύθυνση: Γιώργος Κορδομενίδης, Γ. Σεφέρη 15, Σταυρούπολη, Θεσσαλονίκη.\nΚατηγορίες: Λογοτεχνία, Περιοδικά, Ποίηση\nΘέλω να γνωρίσω όλους αυτούς…\nτου Γιάννη Αγγελάκα από τη συλλογή:\n“Πώς τολμάς και νοσταλγείς τσόγλανε;”, 1999\nΧάιμε Σβαρτ: Ο Χοσέ Μαρτί και οι απλοί του στίχοι.\nΟ Χοσέ Μαρτί είναι το παράδειγμα του ήρωα, του δάσκαλου, του φιλόσοφου, του συγγραφέα, του δημοσιογράφου και του ποιητή. Πρωτοπόρος του λατινοαμερικάνικου μοντερνισμού, θεωρείται ανάμεσα στους καλύτερους πεζογράφους που έγραψαν σε καστιλιάνικη γλώσσα στην εποχή του, δοκιμιογράφος, κριτικός τέχνης και, κατά κύριο λόγο, διοργανωτής του Επαναστατικού Κόμματος της Κούβας και του τελευταίου πολέμου για την απελευθέρωση της Κούβας από την ισπανική κυριαρχία.\nΑπό εκείνους τους ανθρώπους που υψώνονται αποφασιστικά στην ιστορία και υπερβαίνουν με το παραπάνω τη στιγμή που τους μέλλεται να ζήσουν , από εκείνους τους ανθρώπους που αγκαλιάζουν με πάθος την ιερή ιδέα της ελευθερίας και της αξιοπρέπειας και αφιερώνουν γενναιόδωρα τη ζωή τους και το αίμα τους σε βωμούς ενός καλύτερου πεπρωμένου για το ανθρώπινο γένος , από εκείνους τους ανθρώπους ήταν ο Χοσέ Μαρτί, ο Εθνικός Ήρωας της Κούβας.\nΤην αντιϊμπεριαλιστική σκέψη του, μπορεί να εκτιμήσει κανείς στο μισοτελειωμένο γράμμα προς το φίλο του , Μανουέλ Μερκάδο, την παραμονή του θανάτου του, όπου επισημαίνει:\n»….Βρίσκομαι ήδη όλες αυτές τις μέρες, σε κίνδυνο να δώσω τη ζωή μου για την πατρίδα μου και για το καθήκον μου, αφού έτσι το αντιλαμβάνομαι και έχω τη διάθεση να το κάνω, να εμποδίσω δηλαδή έγκαιρα, με την ανεξαρτησία της Κούβας, να εξαπλωθούν στις Αντίλλες οι Ηνωμένες Πολιτείες και να πέσουν έτσι με μεγαλύτερη δύναμη επάνω στις χώρες μας της Αμερικής. Ότι έκανα μέχρι τώρα και θα κάνω ακόμα, είναι για αυτό το σκοπό. Σιωπηλά έπρεπε να γίνει αυτό και κάπως έμμεσα, γιατί υπάρχουν πράγματα που για να τα καταφέρει κανείς, πρέπει να γίνονται μυστικά και αν δηλωθούν όπως είναι, θα προκαλούσαν δυσκολίες υπερβολικά ισχυρές για να πετύχει κανείς το στόχο του.»\nΚατηγορίες: Κόσμος, Ποίηση\nTags: πολιτισμός, πολιτική, Κούβα, άρθρα\nΕκδήλωση – Η λατινοαμερικάνικη ποίηση\nΚάποτε, οι ποιητές και, γενικότερα, οι πνευματικοί άνθρωποι συγκαταλεγόταν δικαίως στα πιο πρωτοπόρα λαϊκά στοιχεία. Έβαζαν τις ικανότητες τους στην υπηρεσία της λαϊκής αφύπνισης, γινόταν βάρδοι, εμψυχωτές και καθοδηγητές των πιο ηρωικών στιγμών του κινήματος. Αυτή την αποκοτιά τους πολλοί την πλήρωσαν με εξορίες, διώξεις ακόμα και με την ίδια τη ζωή τους. Σήμερα, η έννοια του «πνευματικού ανθρώπου», σε μεγάλο βαθμό, χαρακτηρίζει τους θεωρητικούς της μοιρολατρίας, τους αγκιτάτορες της ευρωϋποταγής που δε διστάζουν να αλλάζουν απόψεις όποτε τους βολεύει. Είναι χαρακτηριστικότατη η περίπτωση της Κικής Δημουλά.\nΠρόσφατα, η International Herald Tribune, για να προωθήσει στο βρετανικό κοινό την έκδοση ποιημάτων της κας Δημουλά στην αγγλική γλώσσα από το Πανεπιστήμιο του Yale, φιλοξένησε συνέντευξη της υπό τον τίτλο «Το σκοτεινό όραμα της Ελληνίδας ποιήτριας». Με τη βοήθεια των δημοσιογράφων αλλά και φίλων της, η Δημουλά παρουσιάζεται ως η «καλύτερη Ελληνίδα ποιήτρια μετά την Σαπφώ» και αποκαλείται «εθνική ποιήτρια» (κάτι σαν τον Διονύσιο Σολωμό σε γυναικεία έκδοση να υποθέσουμε). Υπερφίαλο μεν, κατανοητό στα πλαίσια του marketing δε.\nΌμως, όπως συμβαίνει με τους «πολιτικοποιημένους» καλλιτέχνες και δη τους «εθνικούς ποιητές», η συνέντευξη πήρε και πολιτικές προεκτάσεις. Εκεί, λοιπόν, η κα Δημουλά, αφού πρώτα θυμάται την εποχή της χούντας, δηλώνει στο βρετανικό κοινό ότι σήμερα, που, εν μέσω κρίσης χρέους, διαλύεται η κοινωνική προστασία της Ελλάδας, ανησυχεί μήπως τα πράγματα μπορούν να γίνουν ακόμα χειρότερα. Δηλώνει:\n«Πιστεύω ότι η κατάσταση μπορεί να γίνει ακόμη χειρότερη από ό, τι την περίοδο της χούντας», καθώς «η χούντα έθετε υπό επιτήρηση και περιόριζε την ελευθερία των αριστερών. Τώρα, ολόκληρη η χώρα διώκεται». Κι όλα αυτά συνέβησαν επειδή «100 άτομα (σ.σ. ονόματα δεν έχουν;) καταχράστηκαν την εξουσία, τώρα καλείται όλη η χώρα να πληρώσει». Με άλλα λόγια, η «εθνική ποιήτρια» ισχυρίζεται ότι η σημερινή εποχή όπου εφαρμόζεται πολιτική εξαθλίωσης των λαϊκών στρωμάτων είναι χειρότερη από τη χούντα. Κι ας περιφέρονται ελεύθεροι οι… αριστεροί.\nΚατηγορίες: Ποίηση, Πολιτική\nΟδυσσέας Ελύτης:»Τι φταίει για την κακοδαιμονία της ελληνικής ζωής;»\nΕφημερίδα Ἐλευθερία, 15 Ιουλίου 1958*\n»Γιατί ὁ πρῶτος ἀντικειμενικός σκοπός εἶναι νά λυτρωθεῖ ὁ πολίτης ἀπό τό “ταμπού’ τῆς ἐξουσίας! Καί θά λυτρωθεῖ μόνον ἄν ἔχει τρόπο νά παρακολουθεῖ ἀπό κοντά ποῦ καί πῶς ἀξιοποιοῦνται οἱ θυσίες του, οἰκονομικές καί ἄλλες, πού σήμερα καταβροχθίζονται ἀπό ἕνα μακρινό καί ἀόρατο Φάντασμα.»\nΣυνέντευξη στο Ρένο Ηρ. Αποστολίδη\nΟι πολιτικές πράξεις εκτελούνται ερήμην των αντιλήψεων για τη ζωή\n– Ἀπό τί πάσχουμε κυρίως; Θά σᾶς τό πῶ ἀμέσως: ἀπό μιά μόνιμο, πλήρη, καί κακοήθη ἀσυμφωνία μεταξύ τοῦ πνεύματος τῆς ἑκάστοτε ἡγεσίας μας καί τοῦ “ἤθους’ πού χαρακτηρίζει τόν βαθύτερο ψυχικό πολιτισμό τοῦ ἑλληνικοῦ λαοῦ στό σύνολο του!\n– Μά ναί. Γιατί εἶναι βασικό. Εἶναι πρῶτο… κι ἄς εἶμαι ποιητής, ἐγώ πού τό λέω, μακριά πάντα ἀπό τήν “πολιτική’. Κοιτάξτε: ὁ λαός αὐτός κατά κανόνα ἐκλέγει τήν ἡγεσία του. Καί ὅμως, ὅταν αὐτή ἀναλάβει τήν εὐθύνη τῆς ἐξουσίας –εἴτε τήν ἀριστοκρατία ἐκπροσωπεῖ εἴτε τήν ἀστική τάξη εἴτε τό προλεταριάτο-, κατά ἕναν μυστηριώδη τρόπο ἀποξενώνεται ἀπό τή βάση πού τήν ἀνέδειξε, καί ἐνεργεῖ σάν νά βρισκόταν στό Τέξας ἤ στό Οὐζμπεκιστάν!\nΚατηγορίες: Ποίηση, Πολιτισμός, Πολιτική, Συνεντεύξεις\nΑζίζ Νεσίν: Σώπα, μη μιλάς …\nΑζίζ Νεσίν (20 Δεκεμβρίου 1915 – 6 Ιουλίου 1995)\nΣώπα, μη μιλάς …\nΑπαγγέλλει η Μαριέτα Ριάλδη\nΣώπα, μη μιλάς , είναι ντροπή, κόψ’ τη φωνή σου, σώπασε,\nΚι επιτέλους αν ο λόγος είναι αργυρός, η σιωπή είναι χρυσός.\nΤα πρώτα λόγια, οι πρώτες λέξεις που άκουσα από παιδί,\nέκλαιγα, γέλαγα, έπαιζα, μου λέγαν “Σώπα”!\nΣτο σχολείο μου ‘κρύψαν την αλήθεια τη μισή,\nκαι μου λέγαν : Εσένα τι σε νοιάζει ; Σώπα!\nΜε φιλούσε το πρώτο αγόρι που ερωτεύτηκα και μου λέγε:\n“Κοίτα μην πεις τίποτα και “Σώπα!”\nΚαι αυτό βάστηξε μέχρι τα είκοσι μου χρόνια.\nΟ λόγος του μεγάλου , η σιωπή του μικρού.\n“Τι σε νοιάζει;”, μου λέγαν,\n“θα βρεις το μπελά σου, Τσιμουδιά, Σώπα”.\nΑργότερα φώναζαν οι προϊστάμενοι\n“Μη χώνεις τη μύτη σου παντού,\nκάνε πως δεν καταλαβαίνεις και Σώπα”.\nο άντρας μου ήταν τίμιος κι εργατικός και ήξερε να σωπαίνει.\nΕίχε μάνα συνετή , που του ‘λέγε “Σώπα”.\nΣε χρόνια δίσεκτα οι γείτονες με συμβούλευαν :\n“Μην ανακατεύεσαι, πες πως δεν είδες τίποτα και Σώπα”.\nΜπορεί να μην είχαμε με δαύτους γνωριμία ζηλευτή, μας ένωνε, όμως, το “Σώπα”.\n“Σώπα” ο ένας, “Σώπα” ο άλλος, “Σώπα” οι επάνω, “Σώπα” οι κάτω,\n“Σώπα” όλη η πολυκατοικία και όλο το τετράγωνο.\nΚατάπιαμε τη γλώσσα μας. Στόμα έχουμε και μιλιά δεν έχουμε.\nΦτιάξαμε το σύλλογο του “Σώπα” και μαζευτήκαμε πολλοί,\nΠετύχαμε πολλά και φτάσαμε ψηλά, μας δώσανε και παράσημα,\nΚι όλα πολύ εύκολα , μόνο με το “Σώπα”. Μεγάλη τέχνη αυτή το “Σώπα”.\nκι αν νιώθεις την ανάγκη να μιλήσεις ξερίζωσε τη γλώσσα σου και κάν’ την να σωπάσει.\nΚόψ’ την σύρριζα. Πέταχτη στα σκυλιά.\nχωρίς να μιλάς, να λες “έχετε δίκιο, είμαι μ’ εσάς”.\nΚόψε τη γλώσσα σου. Για να είσαι τουλάχιστον σωστός.\nΣτα σχέδια και στα όνειρά μου, ανάμεσα σε λυγμούς και σε παροξυσμούς κρατώ τη γλώσσα μου, γιατί νομίζω πως θα’ ρθει η στιγμή που δεν θα αντέξω\nΚατηγορίες: Κόσμος, Λογοτεχνία, Ποίηση\nΤάσος Λειβαδίτης:Φυσάει στα σταυροδρόμια του κόσμου\nΤάσος Λειβαδίτης:(20 Απριλίου 1922 -30 Οκτωβρίου 1988)\nΦυσάει στα σταυροδρόμια του κόσμου(1953)\nΤα μάτια μας θα ζήσουνε και πέρα από το θάνατό μας…για να κλαίνε\nΟ άνεμος μπερδεύει τους δρόμους, τις χρονολογίες, τα πρόσωπα\nΠαρασέρνει τη σκόνη απ’ τα πεδία των μαχών\nTags: πολιτισμός, πολιτική, Μουσική\nΟδυσσέας Ελύτης:»Το Άξιον Εστί»\nΓρηγόρης Μπιθικώτσης – Μάνος Κατράκης\nΠοίηση: Οδυσσέας Ελύτης – Μουσική: Μίκης Θεοδωράκης\nΟ Οδυσσέας Ελύτης πολέμησε στο Αλβανικό Έπος 1940-41, στην πρώτη γραμμή του μετώπου.Στις 28 Οκτωβρίου 1940 κατατάσσεται ως ανθυπολοχαγός στη Διοίκηση του Στρατηγείου του Α’ Σώματος Στρατού. Στις 26 Φεβρουαρίου 1941 αρρωσταίνει από βαρύ κοιλιακό τύφο , μεταφέρεται στο νοσοκομείο Ιωαννίνων κι έπειτα από περιπετειώδη πορεία καταλήγει στην Αθήνα.\nΤο 1965, σε συνέντευξή του στο φοιτητικό περιοδικό «Πανσπουδαστική» με τίτλο «Έζησα το θαύμα της Αλβανίας» απαντά σε ερώτηση του δημοσιογράφου:\n-Προσωπικά εσείς, σαν έφεδρος ανθυπολοχαγός, τι κάνατε στον αγώνα;\n-Τι να έκανα εγώ, ένα χαλασμένο παιδί της Αθήνας. Με κόπο ανυπολόγιστο, κατάφερα να είμαι απλώς συνεπής προς την αποστολή μου. Αλλά είδα στο πρόσωπο των στρατιωτών μου τη λάμψη που είναι ικανός ο Ελληνισμός ν’ αναδύσει όταν πιστεύει στο δίκιο του. Και γνώρισα από πολύ κοντά την αψηφισιά του θανάτου, την ακατάβλητη θέληση της ζωής που έγινε τελικά και δική μου.\nΗ φάλαγγα από τα Γιάννενα ως το Αγρίνιο πυροβολήθηκε οχτώ φορές από τα «στούκας». Οι φαντάροι τρέχανε στα χωράφια, όμως εγώ ήταν αδύνατον να σταθώ όρθιος έστω και για μια στιγμή. Τελικά στο Αγρίνιο, με παρατήσανε σ’ ένα πεζούλι και φύγανε. Μια καλή κοπέλλα, εθελοντής νοσοκόμος με άλλη αποστολή, με βοήθησε κα μ’ έσυρε ως το υπόγειο μιας καπναποθήκης, όπου σωριάστηκα κι έμεινα τρεις μέρες (…) Οι γιατροί στην Αθήνα τρίβανε τα μάτια τους. Σύμφωνα με την Επιστήμη, θα έπρεπε με την πρώτη παραμικρή μετακίνηση να πάθω εντερορραγία και να τελειώσω (…) αν «έζησα το θαύμα» σώθηκα και από ένα θαύμα.\nΚατηγορίες: Ιστορία, Μουσική, Ποίηση\nTags: πόλεμος, πολιτισμός, πολιτική\nΤΟ ΜΟΝΟΓΡΑΜΜΑ -Οδυσσέας Ελύτης\nΜε φόντο το ADAGIO του Μίκη Θεοδωράκη\nΔιαβάζουν ο Μίκης Θεοδωράκης και η Ιουλίτα Ηλιοπούλου\n»Απολείπειν ο θεός Αντώνιον»- Κωνσταντίνος Π. Καβάφης (1911)\n»Απολείπειν ο θεός Αντώνιον»\nMoonlight Sonata*- Ludwig van Beethoven\nH σονάτα του σεληνόφωτος, Γιάννης Ρίτσος, 1956\n(Ανοιξιάτικο βράδι. Μεγάλο δωμάτιο παλιού σπιτιού. Μία ηλικιωμένη γυναίκα ντυμένη στα μαύρα μιλάει σ’ έναν νέο. Δεν έχουν ανάψει φως. Απ’ τα δυο παράθυρα μπαίνει ένα αμείλικτο φεγγαρόφωτο. Ξέχασα να πω ότι η γυναίκα με τα μαύρα έχει εκδώσει δυο-τρεις ενδιαφέρουσες ποιητικές συλλογές θρησκευτικής πνοής. Λοιπόν, η Γυναίκα με τα μαύρα μιλάει στον νέο.)\n(δεν είναι τούτο η λύπη μου – η λύπη μου είναι που δεν ασπρίζει κ’ η καρδιά μου).\nΚατηγορίες: Μουσική, Ποίηση, Πολιτισμός\nΑνδρέας Εμπειρίκος (2 Σεπτεμβρίου 1901-3 Αυγούστου 1975)\nΚατηγορίες: Ποίηση, Πολιτισμός\nΒλαντιμίρ Βλαντιμίροβιτς Μαγιακόβσκι(7 Ιουλίου1893 – 14 Απριλίου1930)\nΗ αγάπη είναι δεδομένη για κάθε έναν που γεννιέται, –\nανάμεσα όμως στις υπηρεσίες,\nνεκρώνει της καρδιάς το χώμα.\nΗ καρδιά φοράει το κορμί,\nτο κορμί – την πουκαμίσα.\nΜα δεν αρκεί αυτό!\nκι άρχισε να κολλαρίζει το στήθος του.\nΝα κομπάζει για τα γερατειά.\nΗ γυναίκα βάφεται.\nΟ άντρας, στον μύλο του Μίλερ φτερουγίζει.\nΠληθαίνουν οι ρυτίδες στο δέρμα.\nΟ έρωτας ανθίζει,\nΑναφορικά με τον έρωτας ήμουν χαρισματικός.\nΑπό την παιδική μου όμως ηλικία\nυποβάλλεται σε εξαντλητικές εργασίες.\nΕνώ εγώ –\nκατέφυγα στις όχθες του Ριόν\nδίχως να κάνω τίποτα απολύτως.\nΗ μαμά στεναχωριόταν:\nΜε φοβέριζε λέγοντας πως ο μπαμπάκας θα με χτυπούσε με το ζωνάρι.\nχαλώντας ένα πλαστό χαρτονόμισμα τριών ρουβλίων,\nέπαιζα μ’ ένα στρατιώτη στην αυλή, το παιχνίδι «τρία χαρτιά».\nΧωρίς το φορτίο της πουκαμίσας\nδίχως φόρτο στα παπούτσια\nψηνόμουν στον καύσωνα του Κουταίσι.\nΓυρνούσα στον ήλιο πότε την πλάτη,\nπότε την κοιλιά –\nμέχρι να ιδρώσουν τα πλευρά μου.\nΑπολάμβανα τον ήλιο:\nΔεν το βάζει κάτω ο μικρούλης!\nσε τούτον δω\nτόσο μακριά –\nκαι σ’ εμένα,\nκαι στο ποτάμι\nκαι στις πανύψηλες πλαγιές; !»\nΠνευματικό εμβατήριο- Άγγελος Σικελιανός\nΠοίηση: ΑΓΓΕΛΟΣ ΣΙΚΕΛΙΑΝΟΣ\n«…Eκείνος, πλήρης και άφθαρτος, δε μίλησε, απελθών»\nEπτά χρόνια χωρίς το Μανόλη Αναγνωστάκη\nO Μανόλης Aναγνωστάκης ανήκει στο σπάνιο και απειλούμενο είδος των δημιουργών που καταθέτουν το έργο τους και τη ζωή τους ευσύνοπτα και ευανάγνωστα στην κρίση και στη χρήση των συνανθρώπων. Tα ποιήματά του είναι με επιμονή δουλεμένα χωρίς καλολογικές ευκολίες … Tα δονεί, αναμφίβολα, έντονη συγκινησιακή φόρτιση, που όμως δεν εκμαιεύεται λεκτικά από το συναίσθημα αλλά εκπορεύεται αβίαστα από τον λυρισμό που έχουν οι βιωμένες εμπειρίες. H ζωή του, επίσης, στέκει ευθυτενής και απερισπούδαστη. Yπερασπίζεται μόνη της τον εαυτό της, χρεία μαρτύρων δεν έχει. Kαι τα λόγια της, λίγα: «…Eμείς αγαπήσαμε. Eμείς προσευχόμαστε πάντοτε. Eμείς μοιραστήκαμε…».\n( Νοέμβριος 1983)\nTags: πολιτισμός, πολιτική, Αριστερά, Ελλάδα, Μουσική\nΓιάννης Ρίτσος, »Ο Ηρακλής κ’ εμείς»,Επαναλήψεις Β’, Κέδρος 1972\nκάτω απ’ τη μύτη των φρουρών και με τη λόγχη πάντα στο πλευρό μας.\nΚατηγορίες: φωτογραφία, Ποίηση\n»Άρνηση»- Γιώργος Σεφέρης\nΈνα δισκάκι 45 στροφών με την φωνή του βαρύτονου Γιώργου Μούτσιου και με την πιστότερη απόδοση των στίχων του Γιώργου Σεφέρη\nΗ “άρνηση” μιας άνω τελείας.\nΗ “Άρνηση” είναι ένα από τα ποιήματα του Γ. Σεφέρη που μελοποιήθηκε από τον Μίκη Θεοδωράκη στο Παρίσι το 1960 και ηχογραφήθηκε τον Φεβρουάριο του 1962, με την φωνή του Γρηγόρη Μπιθικώτση για τον δίσκο “Επιφάνια”. Η μελωδία του Μίκη, το μπουζούκι του Κώστα Παπαδόπουλου και του Λάκη Καρνέζη, και φυσικά η φωνή του Γρηγόρη, βοήθησαν τους στίχους του ποιητή να φτάσουν εύκολα και ευχάριστα στα αυτιά, στα χείλη και στις καρδιές των ελλήνων. Με την μελοποίηση όμως αυτή, το ποίημα του Σεφέρη έχασε 2 πράγματα.\nΠρώτον, έχασε οριστικά τον τίτλο του. Αν εξαιρέσουμε τους φιλολογούντες και τους φιλολόγους, όλοι οι υπόλοιποι όταν αναφέρονται σ’ αυτό, χρησιμοποιούν ως τίτλο τις πρώτες λέξεις του ποιήματος »Στο περιγιάλι το κρυφό» ή και σκέτα “Το περιγιάλι”. Εύκολα μπορεί να καταλάβει κανείς το γιατί. Σ’ ένα λαϊκό τραγούδι όπως αυτό, ο τίτλος “άρνηση” θα ηχούσε παράταιρα.\nΤο δεύτερο πράγμα, που έχασε η “άρνηση” κατά την μελοποίησή της ήταν μια άνω τελεία, για την οποία έγινε πολύς λόγος. Αν δεν υπήρχε το περίφημο κόμμα στον διφορούμενο χρησμό της Πυθίας (“ήξεις αφήξεις ου θνήξεις εν πολέμω”), αυτή η άνω τελεία θα ήταν το πιο πολυσυζητημένο σημείο στίξης της ελληνικής γραμματείας. Προσέξτε την τρίτη στροφή από τους στίχους της “Άρνησης”.\nΣτον τρίτο στίχο, πριν την λέξη “λάθος” υπάρχει η περί ής ο λόγος άνω τελεία. Κατά την ανάγνωση του ποιήματος εκεί στην άνω τελεία κάνουμε μια τόσο δα μικρή παύση. Η παράλειψη της άνω τελείας, αλλάζει εντελώς το νόημα του ποιήματος.\nTags: πολιτισμός, Ελλάδα, Μουσική, άρθρα\nΤα »Δείπνα» του Βασίλη Λαδά\nΕξαλείφθησαν οι δηλητηριάσεις ως μέσον δολοφονίας.\nΣύνηθες στις αυτοκρατορικές αυλές\nμα και στα φτωχόσπιτα\nόπου επιδέξιες μαγείρισσες φαρμάκωναν συζύγους\nγαμπρούς και πεθερούς καταπιεστές.\nΣτο εδώλιο μαυροφορούσες τους πενθούσαν\nδηλώνοντας αθώες και θύματα πλεκτάνης\nμε σκυμμένο κεφάλι απορούσαν πόση δόση\nτάχα χρειαζόταν για να μην ανακαλυφθούν.\nΠαραμένουν απτόητες οι εξ αμελείας δηλητηριάσεις.\nΙδίως των πάμπτωχων που τρώνε από τα πεταμένα\nσκουληκιασμένα τρόφιμα και μουχλιασμένα\nή πίνουν βρόμικο νερό στις ξηρασίες.\nΑν και το αίμα τους αποκτά αντισώματα\nμε καθημερινές μικρές δόσεις δηλητηρίου.\nΩστόσο να προσέχουμε τα σκουπίδια που πετάμε,\nαπό τους κάδους τρώνε άνθρωποι.\nΤΗΣ ΠΩΛΗΤΡΙΑΣ ΜΕ ΤΟ ΜΠΛΟΥΤΖΙΝ\nΚάθε πρωί καθόταν στο πεζούλι\nκαι περίμενε το αφεντικό ν’ ανοίξει.\nΦορούσε πάντα μπλουτζίν\nκάπνιζε έβαζε κραγιόν στα χείλη\nκοιταζόταν σε καθρεφτάκι.\nΚοιμόταν με ωραίο αγόρι κάθε βράδυ\nαλλά ήταν στην ώρα της το πρωί\nμη χάσει τη δουλειά της.\nΚι όλο και κάτι έκλεβε από το κατάστημα\nγια δωράκια στο αγόρι και στον εαυτό της\nγια μια έξοδο για φαγητό το Σαββατοκύριακο.\nΠροσεχτικά πάντα να μην απολυθεί από τη δουλειά.\nΤο κατάστημα και το κορίτσι εχάθη\nκαι το πεζούλι έχασε την ομορφιά του.\nΚατηγορίες: Η πόλη που ονειρεύομαι, Ποίηση, Πολιτισμός


Άρθρο-συναγερμος του Πάσχου Μανδραβέλη για την συνάντηση Τσίπρα-δικαστών – trustpress.gr\nΑρχική / Απόψεις / Άρθρο-συναγερμος του Πάσχου Μανδραβέλη για την συνάντηση Τσίπρα-δικαστών\nΆρθρο-συναγερμος του Πάσχου Μανδραβέλη για την συνάντηση Τσίπρα-δικαστών\n06/10/2016\tΑπόψεις, Ελλάδα σήμερα Δεν επιτρέπεται σχολιασμός στο Άρθρο-συναγερμος του Πάσχου Μανδραβέλη για την συνάντηση Τσίπρα-δικαστών\nΜια επιβλαβής συνάντηση\nΛίγα θα μείνουν όρθια στην Ελλάδα των ΣΥΡΙΖΑΝΕΛ\nΔυστυχώς το κύρος της Δικαιοσύνης δεν θα είναι ένα από αυτά. Δεν αναφερόμαστε μόνο στην αναβολή της εκδίκασης της υπόθεσης των τηλεοπτικών αδειών από τον πρόεδρο του Συμβουλίου της Επικρατείας κ. Νίκο Σακελλαρίου, επειδή «είχε παλιόκαιρο την ώρα που θα συνεδρίαζαν», αλλά στην επίσκεψη του ιδίου και των άλλων προέδρων των Ανωτάτων Δικαστηρίων στον πρωθυπουργό.\nΜεγαλύτερο ίσως πρόβλημα είναι όσα δήλωσε ο πρόεδρος του Σ.τ.Ε. εκτός του Μεγάρου Μαξίμου, στους δημοσιογράφους: «Το καθήκον μας ως δικαστών είναι να πιάσουμε τον σφυγμό της ελληνικής κοινωνίας». Εδώ πρέπει να ρωτήσουμε: τι είναι οι δικαστές για «πιάνουν τον σφυγμό της κοινωνίας»;\nΑυτή είναι δουλειά των πολιτικών και στην οποία οι δικαστές πρέπει να αντιστέκονται βάσει αρχών. Δηλαδή, πιθανώς, αύριο ο «σφυγμός της ελληνικής κοινωνίας θα είναι ρατσιστικός. Τι θα κάνει το Σ.τ.Ε.; Θα νομιμοποιεί αποφάσεις τύπου Ορμπάν ή ακόμη και χειρότερες;\nΜην ξεχνάμε ότι ο σφυγμός της γερμανικής κοινωνίας το 1934, όταν δημιουργήθηκε το Volksgerichtshof, ήταν ναζιστικός. Το να δηλώνει ένας δικαστής ότι αφουγκράζεται «το λαϊκό αίσθημα» είναι η αρχή του τέλους για το κράτος δικαίου, το οποίο εξ ορισμού προστατεύει τον ένα ή την μειοψηφική ομάδα έναντι αντιδημοκρατικών υπερβολών της πλειοψηφίας.\nΕπιπλέον οι αποφάσεις της δικαστικής εξουσίας είναι για να απονέμουν δίκαιο και ουχί «να δίνουν ώθηση στην ελληνική κοινωνία», προς την μία ή την άλλη κατεύθυνση, όπως είπε ο πρόεδρος του Σ.τΕ. Οι κοινωνίες, δια της πολιτικής διεργασίας δίνουν όποια ώθηση αυτές θέλουν και λύνουν τα όσα προβλήματα έχουν. Τα δικαστήρια απλώς ελέγχουν αν αυτές οι αποφάσεις είναι βάσει των αρχών δικαίου. «Το κοινωνικό του πρόσωπο έδειξε μέχρι τώρα το δικαστήριο» κατέληξε ο κ. Σακελλαρίου. Δυστυχώς, ούτε αυτή είναι η δουλειά του Σ.τ.Ε.\nΤο νομικό του πρόσωπο πρέπει να δείξει και κανένα άλλο. Τα άλλα είναι επικίνδυνα και για την Δικαιοσύνη, αλλά και για την Δημοκρατία.\nΕτικέτεςΔικαστές ΘΑΝΟΥ ΚΑΡΥΠΟΓΛΟΥ Μανδραβέλης ΤΣΙΠΡΑΣ\nΠροηγούμενο Δελτίο επιδείνωσης καιρού για σήμερα Πέμπτη 06-10-2016\nΕπόμενο Μια στημένη υπόθεση από σκοτεινούς ανθρώπους με κακουργηματικές ενέργειες\nΚίνημα Αλλαγής κατά πρώην υπουργών της κυβέρνησης Καραμανλή για την υπόθεση C4I https://t.co/DA7QU111JX8 λεπτά πριν\nhttps://t.co/dWCc2tObOz14 λεπτά πριν\nΣημίτης και ουτιδανοί(*) https://t.co/6CWG2wJb3G14 λεπτά πριν\nΘ.Θεοχαρόπουλος στη Βουλή: Φοροκεντρικός προϋπολογισμός επιδοματικής ανακύκλωσης της φτώχειας χωρίς βιώσιμη αναπτυξ… https://t.co/mLDYXzu5mf15 λεπτά πριν\nΚόσοβο : Δεν έγινε μέλος της Interpol https://t.co/OpMGeuZfE416 λεπτά πριν


10 Δεκεμβρίου 2018 Christos Elpidis\nΟ John Romero δεν χρειάζεται ιδιαίτερες συστάσεις για τους περισσότερους gamers, μιας και μόνο η λέξη DOOM αρκεί για να καταλάβεις ποιος είναι. Ο συνδημιουργός της θρυλικής σειράς, που καθόρισε μια ολόκληρη γενιά παιχνιδιών και γενικότερα άλλαξε τους κανόνες στο gaming, αποφάσισε ότι με αφορμή την 25η επέτειο θα πρέπει να το γιορτάσει με κάποιον εντυπωσιακό τρόπο.\nΤι καλύτερο, λοιπόν, από ένα νέο και δωρεάν παιχνίδι; Ο Romero ανακοίνωσε επίσημα το Sigil, το οποίο θα κυκλοφορήσει ως μια εντελώς δωρεάν παραλλαγή του original DOOM που κυκλοφόρησε το 1993, ενώ για τους πιο φανατικούς θα πωλείται και σε συλλεκτική έκδοση. Το Sigil συνεχίζει την ιστορία από εκεί που την αφήνουμε στο τέλος του 4ου επεισοδίου, ενώ θα περιλαμβάνει 9 single-player αποστολές, 9 multiplayer αποστολές σε στυλ deathmatch.\nΤο Sigil αναμένεται ότι θα είναι διαθέσιμο από το Φεβρουάριο του 2019.


Όσο έβλεπα το ‘Chappaquiddick’ σκεφτόμουν πόσο καλύτερο θα ήταν ως πολιτική σάτιρα στα χέρια του Armando Iannucci (Veep, In the Loop, Death of Stalin). Οι στιγμές που η ταινία επιδίδεται σε χιούμορ εναντίον των πρωταγωνιστών της είναι μακράν οι καλύτερες. Ως έχει, είναι μια δουλειά που κερδίζει από την προσγειωμένη ερμηνεία του Jason Clarke και από τη διάστασή της ως προφίλ μιας ηθικής κρίσης που διαχειρίστηκαν λάθος άνθρωποι. Καλή είσοδος για τη κενεντική φιλμογραφία.\nΟ Michael C. Hall επιστρέφει στην τηλεόραση πέντε χρόνια μετά το ‘Dexter’ και αναζητά τη χαμένη του κόρη.\nΜετά το εξαιρετικό ‘Wild Wild Country’, οι αδερφοί Duplass συνεχίζουν με την παραγωγή true crime ντοκιμαντέρ. Η ιστορία θα ξεκινήσει από τον θάνατο ενός ντελιβερά που κλέβει μια τράπεζα με μια βόμβα περασμένη στον λαιμό του. Τη συνέχεια δεν τη διανοείσαι.


Κυριακή των Προπατόρων: «Ο Χριστός γεννιέται και ο άνθρωπος αναγεννιέται» - ΒΗΜΑ ΟΡΘΟΔΟΞΙΑΣ\nΚυριακή των Προπατόρων: «Ο Χριστός γεννιέται και ο άνθρωπος αναγεννιέται»\n Τελευταία ενημέρωση: 23-12-2013 | 14:30:05 - Πρώτη δημοσίευση: 23-12-2013 | 14:30:05\nΜέσα από τις προφητείες της Παλαιάς Διαθήκης ο Κύριος προετοίμαζε την ανθρωπότητα να δεχτεί τον αναμενόμενο Μεσσία, που θα είναι ο ίδιος Θεός ενσαρκωμένος.\nΘα έμενε και θα συνανεστρεφόταν ανάμεσα στους ανθρώπους. Στον Μωϋσή δίνει την υπόσχεση, ότι θα στήσει την σκηνή Του ανάμεσα στον Ισραηλιτικό λαό, και θα είναι Θεός τους και αυτοί θα είναι λαός Του (Λευτ. 26:11, 12).\nΠερισσότερο από κάθε άλλον Προφήτη ο Ησαϊας προανήγγειλε, ότι ο Θεός θα λάμβανε σάρκα ανθρώπινη και σαν Θεάνθρωπος θα συναναστρεφόταν μεταξύ των ανθρώπων. Ακόμη και το όνομα “Εμμανουήλ” που δόθηκε από τον Άγγελο σημαίνει: “O Θεός είναι μαζί σας”.\nΗ παρουσία και παραμονή του Θεού ανάμεσα στους ανθρώπους, είναι η παρουσία της σωτηρίας, η πηγή των δωρεών και των χαρίτων. Η παρουσία του Θεού Λόγου στην ανθρώπινη ιστορία υπήρξε προσφορά λύτρωσης, που τόσο πολύ ποθούσε ο άνθρωπος και δεν μπορούσε να βρει. Ο Θεός Λόγος με την ενσάρκωσή Του φέρνει την Ουράνια Βασιλεία του Θεού στους ανθρώπους και στη συνέχεια επεκτείνεται στην αιωνιότητα. Ο Θεός θα ερχόταν με ένα τρόπο αισθητό για να φωτίσει τη διάνοια του ανθρώπου με την διδασκαλία Του. Με τον αγιασμό της ανθρώπινης φύσης θα την απελευθέρωνε από τη δουλεία των παθών. Η καρδιά και η συνείδηση του ανθρώπου θα καθαριζόταν από την αμαρτία και θα τους απάλλασσε από το τυραννικό αίσθημα της ενοχής. Με την ενσάρκωσή του Λόγου αποκαταστάθηκε η σχέση του ανθρώπου με το Θεό Πατέρα και ο άνθρωπος αξιώνεται της κατά Χάρη υιοθεσίας. Η ενσάρκωση του Θεού Λόγου άνοιξε τον Παράδεισο και κατέλυσε την εξουσία του Διαβόλου. Έπρεπε να προηγηθεί η ενανθρώπηση στη Βηθλεέμ, για να πραγματοποιηθεί η λυτρωτική θυσία στο Γολγοθά.\nΠόσες και πόσες φορές όμως ο Ιησούς Χριστός δεν κάλεσε τους ανθρώπους της εποχής Του και δεν καλεί, σήμερα, όλους τους ανθρώπους να δεχτούν την διδασκαλία Του; Πλησιάσανε οι γιορτές των Χριστουγέννων. Πόσοι όμως από εμάς ετοιμαστήκαμε κατάλληλα για να υποδεχτούμε τον Χριστό μέσα στις καρδιές μας; Όλοι ασχοληθήκαμε με την καθαριότητα των σπιτιών μας. Όλοι τρέξαμε να κάνουμε τα ψώνια του σπιτιού, να ετοιμάσουμε τα γλυκά, να αγοράσουμε καινούρια ρούχα και δώρα γιορτινά. Μέσα σ’ όλες αυτές τις φασαρίες των ημερών πόσοι από εμάς φροντίσαμε να ετοιμάσουμε τον εσωτερικό χώρο της ψυχής μας για να υποδεχτούμε το Ουράνιο Βρέφος της Βηθλεέμ;\nΠόσοι από εμάς στρέψαμε τις σκέψεις μας στους αδελφούς μας που έχουν πραγματική ανάγκη; Πόσοι συγχώρεσαν εκείνους που τους έβλαψαν; Πόσοι έτρεξαν στην Ιερή Εξομολόγηση για να καθαρίσουν την ψυχή τους από τα σφάλματα της περασμένης χρονιάς; Αλλά, αγαπητοί μου αδελφοί, πόσες οικογένειες δεν κλαίνε και υποφέρουν αυτές τις ημέρες, εξ αιτίας του «τζόγου» που οργιάζει την περίοδο αυτή; Άνθρωποι, που εργάστηκαν σκληρά στο πέρασμα του χρόνου, μέσα σε λίγες ώρες βρίσκονται απένταροι και ανήμποροι να αγοράσουν ακόμη τα πιο απαραίτητα τρόφιμα του σπιτιού. Και για όλα αυτά φταίνε τα χαρτιά, τα ζάρια και τα τόσα άλλα τυχερά παιχνίδια, που τυφλώνουν τον άνθρωπο και αιχμαλωτίζουν την καρδιά του με τις ψευδο-ελπίδες για κάποιο εύκολο κέρδος που θα του χαρίσουν γρήγορο πλουτισμό. Πόση πίκρα προξενούμε στο Βρέφος Χριστό αυτές τις ημέρες, όταν αντί την ημέρα των Χριστουγέννων να τρέξουμε με προθυμία στην Εκκλησία καθόμαστε στα σπίτια μας, ή στα καφενεία;


Ο Μπλατ συγκίνησε τον Γκος - CasinoBetX\nΒρίσκεστε εδώ:Αρχική / ΑΘΛΗΤΙΚΕΣ ΕΙΔΗΣΕΙΣ / Ο Μπλατ συγκίνησε τον Γκος\n11/02/2019 By Γιάννης Διβράμης Αφηστε σχολιο\nΟ Μπλατ συγκίνησε τον Γκος\nΟ Φιλ Γκος με ένα συγκινητικό μήνυμα στο Instagram ευχαρίστησε και διαδικτυακά τον Ντέιβιντ Μπλατ για όσα ανέφερε για εκείνον μετά το τέλος του ΕΚΟ All Star Game.\nO 60χρονος Αμερικανός κόουτς του Ολυμπιακού στην συνέντευξη Τύπου μετά την ολοκλήρωση της γιορτής της Basket League ανάφέρθηκε και στον 36χρονο Αμερικανό γκαρντ του ΠΑΟΚ.«Είστε όλοι εδώ και βλέπετε τόσα πολλά παιχνίδια, τόσους πολλούς ξένους παίκτες να έρχονται σε αυτήν την υπέροχη μπασκετική χώρα. Ίσως να το παρακολουθείτε και στην Ευρώπη. Ο Φιλ είναι ένας από τους κλασάτους παίκτες, από τους πιο αληθινούς εκπροσώπους, από αυτό που είναι το διεθνές μπάσκετ. O τρόπος που έχει μπει σε μια ξένη χώρα είναι παράδειγμα προς μίμηση. Παρότι είναι σε μια χώρα με πολύ μεγάλους παίκτες, ο Φιλ Γκος είναι επίσης είναι ένας παίκτης πολύ υψηλού επιπέδου», ανέφερε ο Ντέιβιντ Μπλατ πριν άπαντες ξεσπάσουν σε χειροκροτήματα.\nΟ νικητής του διαγωνισμού τριπόντων του ΕΚΟ All Star Game ευχαρίστησε τον Ντέιβιντ Μπλατ και κατά την διάρκεια της συνέντευξης Τύπου, αλλά και μέσω του διαδικτύου. «Για να ολοκληρώσουμε με το All Star Weekend. Εδώ είναι μερικά όμορφα λόγια από τον κόουτς Ντέιβιντ Μπλατ! Παίζω μπάσκετ όλη μου την την ζωή κι έχω αυτό μου επέτρεψε να ζήσω πράγματα που μόνο είχα ονειρευτεί. Προσπαθώ να παίζω σε κάθε αγώνα με τον σωστό τρόπο και κυρίως για τη ΝΙΚΗ! Όταν ακούω κάποιο να μιλάει για εμένα με αυτό τον τρόπο νιώθω, πως άξιζε να περάσω τόσο χρόνο μακριά από την οικογένεια και τους φίλους μου και αμέτρητες ώρες στο γυμναστήριο. Δεν έπαιζα ποτέ για την αναγνώριση, αλλά αυτό ήταν ΥΠΕΡΟΧΟ! ΣΕ ΕΥΧΑΡΙΣΤΩ ΚΟΟΥΤΣ ΜΠΛΑΤ!», έγραψε ο έμπειρος γκαρντ στο Instagram, ενώ δημοσίευσε και το video με απόσπασμα των δηλώσεων του Ντέιβιντ Μπλατ.


Η μάχη μεταξύ Crossover/SUV μοντέλων έναντι των «παραδοσιακών» sedan, έχει ένα ακόμη θύμα !!\nΤο Ford Modeo\nH πρώτη γενιά Mondeo (αντικατέστησε το Sierra), παρουσιάστηκε το 1992 και υπήρξε το πρώτο «παγκόσμιο αυτοκίνητο» της εταιρείας.\nΜία από τις μεγαλύτερες επιτυχίες της τη δεκαετία του 1990.\nΣυνολικά, η οικογένεια Mondeo έχει πουλήσει περισσότερα από 5 εκ. αντίτυπα στην Ευρώπη μέσα στα 29 χρόνια ζωής του.\nH επικράτηση των crossover/ SUV μοντέλων έναντι των «παραδοσιακών» sedan, ωθεί την εταιρεία να «τερματίσει» την πορεία του.\nH Ford στη θέση του πιθανώς να μας παρουσιάσει ένα νέο μοντέλο Crossover/SUV.\nΚινέζικη ηλεκτρική απόβαση στην Ευρώπη με λιγότερα από 10.000€ !!\nΗ κινέζικη αυτοκινητοβιομηχανία κάνει την παρουσία της και στο ευρωπαϊκό έδαφος. Ύστερα από τις εταιρείες BYD, Xpeng και Aiways ήρθε και η σειρά της Suda.\nΤο SA 01 ξεκίνησε την καριέρα του στη Γηραιά Ήπειρο από τη Γερμανία.\nΕίναι ένα μικρό ηλεκτρικό 4θυρο sedan.\nΗ σχεδίασή του είναι συντηρητική, το Suda SA 01 φοράει ηλεκτρικό κινητήρα 80 kW (109 PS) και η μέγιστη ταχύτητα περιορίζεται στα 134 km/h.\nΌσον αφορά τη μπαταρία, η συστοιχία μπορεί να αποθηκεύσει 39,5 kWh, δίνοντας μια αυτονομία 200 km στον κύκλο WLTP, αυτή καλύπτεται από 8ετή εγγύηση.\nΗ φόρτιση με τον ενσωματωμένο στο αυτοκίνητο φορτιστή φτάνει σε ισχύ μέχρι τα 3,7 kW, οπότε θα χρειαστούν 10 ώρες περίπου σε οικιακό περιβάλλον για την πλήρη φόρτιση. Η μπαταρία επίσης έχει την δυνατότητα να φορτιστεί με ισχύ DC στα 22 kW, αυτό αναμένεται να αυξηθεί στα 50 kW για τα μοντέλα που θα παραδίδονται μέσα στο 2021, γεγονος που θα μειώσει τον χρόνο πλήρης φόρτισης στα 50 λεπτά !!!\nΈφτασε ο καιρός για την αντικατάσταση της δεξαμενής Υγραερίου (LPG), βάση της νομοθεσίας, για τα περισσότερα αυτοκίνητα\nΓια να παρκάρει το αυτοκίνητο σε απόσταση μέχρι 100m, δεν απαιτείται οδηγός !!!!\nΗ αυτόνομη στάθμευση στο γκαράζ του σπιτιού είναι πια γεγονος !!\nΤο άγχος στάθμευσης ανήκει χθες. Τώρα, η αυτόματη λειτουργία στάθμευσης μπορεί να το φροντίσει για αυτό. Κατευθύνει το αυτοκίνητό σας στο χώρο στάθμευσης, εντοπίζει τα εμπόδια, φρενάρει ή τα αποφεύγει, και όλα αυτά με το πάτημα ενός κουμπιού.\nΤα πλεονεκτήματα του συστήματος της BOSCH\n1. Ανεξάρτητη διαχείριση προσεγγίσεων έως και 100 μ.\n2.Προσδιορίζει τα εμπόδια, αποφύγει με ασφάλεια και φρενάρει όποτε είναι απαραίτητο.\n3. Μαθαίνει να παρκάρει μετά από μία μόνο επίδειξη.\n4. Με τη λειτουργία αυτόματου παρκαρίσματος ,η διαδικασία στάθμευσης δεν χρειάζεται να παρακολουθείται.\n5. Οι λειτουργία μπορεί να ενεργοποιηθεί και να ελεγχθεί με απλό πάτημα ενός κουμπιού.\nΗ Toyota ανακοίνωσε το τέλος της παραγωγής του Avensis\nΤόσο στην Ευρώπη όσο και στην Αμερική, τα αυτοκίνητα sedan από πολλές εταιρείες βρίσκονται στο επίκεντρο της αμείλικτης επίθεσης έναντι των πωλήσεων που έχουν τα crossovers και τα SUV.\nΟι συνολικές πωλήσεις στην Ευρώπη ήταν μόλις 25.319 αυτοκίνητα όταν το VW Passat ή το Skoda Superb πουλούν 183.288 ή 81.140 μονάδες αντίστοιχα.\nΕικάζεται πως δεν θα υπάρξει αντικαταστάτης του Avensis και τις απαιτήσεις αυτής της κατηγορίας θα μπορούσε να καλύψει ένα μεγαλύτερο Auris.\nΑκόμη και αυτό όμως θεωρείται δύσκολο όταν το C-HR έχει τρομερή εμπορική επιτυχία.\nΗ ιαπωνική αυτοκινητοβιομηχανία είναι ιδιαίτερα επιθετική στο "κόψιμο" μοντέλων χαμηλών πωλήσεων αυτή τη στιγμή, ενώ οι εκδόσεις πετρελαίου του RAV4 και του Auris έχουν διακοπή πρόσφατα.\nΣτην ερώτηση που προβληματίζει τους καταναλωτές από το 2012, Βενζίνη ή Diesel, έχουμε πλέον την απάντηση !!\nΤο ερώτημα παραμένει, Βενζίνη ή Diesel;\nΤώρα που η αγορά βρήκε την ισορροπία της και χωρίς υπερβολές και προκαταλήψεις μπορούμε να βοηθήσουμε τον καταναλωτή να επιλέξει το κατάλληλο καύσιμο προς όφελος της οικονομίας του, φτάνει να χρησιμοποιήσει σωστά τα κριτήρια κατά την αγορά.\nΤο πρώτο κριτήριο είναι τα μέγεθος τού αυτοκινήτου, όσο πιο μικρό τόσο η αγορά πρέπει να προσανατολίζεται πιο κοντά στη βενζίνη, όσο πιο μεγάλο τόσο πιο κοντά στο diesel.\nΤο δεύτερο κριτήριο είναι το σύνολο των χιλιομέτρων σε ετήσια βάση, το όριο είναι τα 15000 Χιλ. Όσο λιγότερα τόσο πιο κοντά στη βενζίνη όσο περισσότερα τόσο πιο κοντά στο diesel.\nΈνα ακόμη κριτήριο είναι το διαθέσιμο χρηματικό ποσό αγοράς, γιατί η διαφορά σε ένα αυτοκίνητο των 20.000€ κυμαίνεται από 1.000€ έως 2.000€ με φθηνότερο το βενζινοκίνητο.\nΥποθέτουμε βεβαία πώς στα "καθαρά" αυτοκίνητα diesel Εuro6 βραχυπρόθεσμα δεν θα συμπεριληφθούν στα μέτρα απαγόρευσης κυκλοφορίας σε οριοθετειμένες περιοχές, και παράλληλα δεν θα επηρεαστεί η αξία μεταπώλησης.\nΗ αγορά μεταχειρισμένων οχημάτων diesel Εuro5 και παλαιότερα χρειάζεται ιδιαίτερη προσοχή.\nΠιο αναλυτικά και για το αυτοκίνητο που επιθυμείτε μπορείτε να κάνετε τη σύγκριση και να πάρετε τις απαραίτητες πληροφορίες από την πάντα έγκυρη σελίδα autotriti.gr.\nH γνώστη σε όλους μας αμόλυβδη βενζίνη αλλάζει από τον Ιανουάριο του 2019 !!\nH γνώστη σε όλους μας αμόλυβδη βενζίνη αλλάζει από τον Ιανουάριο του 2019, γίνεται πιο φιλική προς το περιβάλλον.\nΠοιος είναι ο λόγος που οδήγησε σε αυτή την αλλαγή;\nΘα πρέπει να ανησυχούμε για το αυτοκίνητό μας;\nΘα αυξηθεί η τιμή της;\nΣύμφωνα με τη νομοθεσία (Ν. 4546/2018, άρθρο 29), από 1ης Ιανουαρίου 2019 καθίσταται υποχρεωτική η προσθήκη βιοαιθανόλης στη βενζίνη, σε ποσοστό 1% (το οποίο γίνεται 3,3% από το 2020, με προοπτική περαιτέρω αύξησης τα επόμενα χρόνια)\nΕπισημαίνεται ότι από το 2005 το diesel που διακινείται στην ελληνική αγορά περιλαμβάνει βιοντήζελ σε ποσοστό 7%, ποσοστό το οποίο για το 2018 αντιστοιχεί σε 133 εκατ. λίτρα βιοντήζελ.\nΗ χρήση των βιοκαυσίμων στις μεταφορές αποτελεί ευρωπαϊκή πολιτική που αποσκοπεί στην αντιμετώπιση της κλιματικής αλλαγής, με περιορισμό των εκπομπών αερίων του θερμοκηπίου και αύξηση της χρήσης των ανανεώσιμων πηγών ενέργειας, στη θέση των ορυκτών καυσίμων.\nΗ βιοαιθανόλη βοηθάει στη μείωση των εκπομπών του διοξειδίου του άνθρακα, και τα καύσιμα να γίνονται περισσότερο αειφόρα.\nΠροέρχεται από οποιονδήποτε αμυλούχο σπόρο ή από ζαχαροκάλαμο. Στην Ελλάδα δεν έχουμε παραγωγή ζαχαροκάλαμου. Θα μπορούσαμε να το κάνουμε από τεύτλα…\nΤο νέο μείγματα μπορεί να χρησιμοποιηθεί από οποιονδήποτε κινητήρα που έχει κατασκευαστεί για βενζίνη, δίχως καμία μετατροπή και δίχως καν να το πάρει είδηση ο καταναλωτής, δεν υπάρχει καμία επίπτωση.\nΣε ότι αφορά την τιμή το βιολογικό μέρος είναι συνήθως ακριβότερο από το πετρελαϊκό οπότε νοθεία με την προσθήκη μεγαλύτερης ποσότητας βιοκαυσίμου πρέπει να την αποκλείσουμε.\nΑν αφαιρεθούν οι φόροι, το κόστος μπορεί να είναι και διπλάσιο !!\nΗ ποσότητα ανάμιξης όμως είναι πολύ μικρή και συνολική επιβάρυνση στην αντλία θα είναι σχεδόν μηδαμινή.\nΠαγκόσμια Ημέρα Προστασίας του Περιβάλλοντος και δωρεάν δράσεις !!\nΤην Κυριακή 10 Ιουνίου στην Κεντρική Πλατεία Τρικάλων ο ΣΙΣΕΑΜΗ σας προσκαλεί στην εκδήλωση ΑΝΘΡΩΠΟΣ- ΠΕΡΙΒΑΛΛΟΝ- ΑΥΤΟΚΙΝΗΤΟ.\nΣτόχος είναι η ενημέρωση και η αφύπνιση της οικολογικής συνείδησης των πολιτών.\nΤέλος στο «γύρισμα» των κοντέρ σε εγχώρια και εισαγόμενα αυτοκίνητα από τον Μάρτιο του 2018\n«Αυτή τη στιγμή γνωρίζουμε ποιο είναι το σχέδιο μέχρι το 2020και υπάρχει μια πρόταση από τους ευρωπαίους κατασκευαστές αυτοκινήτων να συνεχίσουν το σημερινό ποσοστό μείωσης μεταξύ 2021 και 2030. Μιλάμε για μια μείωση 20%. Περιμένουμε να δούμε. Αλλά ποιος θα είναι ο νέος στόχος με βάση το WLTP; Υπάρχει ακόμη ένα ερωτηματικό στον επόμενο στόχο».\nΗ Ευρωπαϊκή Ένωση από το 1992 θέτει στους κατασκευαστές συγκεκριμένα όρια εκπομπών ρύπων (Euro). Από το Σεπτέμβριο του 2015 μέχρι και σήμερα ισχύει το πρότυπο Euro6 , ενώ τον Απρίλιο του 2017 θα ανακοινωθούν νέα, αυστηρότερα όρια Euro7, αλλά και νέα διαδικασία μέτρησης της κατανάλωσης και των ρύπων.\n2. Η αντίδραση της Renault (που δίνει diesel κινητήρες και στη Nissan και στη Mercedes) ήταν άμεση. Ανακοίνωσε πως με τα νέα δεδομένα εγκαταλείπει την εξέλιξη των diesel για τα καθημερινά αυτοκίνητα (μικρά-μικρομεσαία) και πως μετά το 2020 θα έχει diesel κινητήρες μόνο στα πολύ ακριβά και στα επαγγελματικά αυτοκίνητα\n3. Την ίδια στιγμή, στην Ελλάδα η Κυβέρνηση ανακοίνωσε ότι τελικά δεν θα προχωρήσει στην αύξηση της τιμής του diesel, αλλά θα το κάνει αν δεν πιαστούν οι στόχοι των εσόδων. Αρα όπου να ναι έρχεται και η αύξηση αυτή\nΌτι η VW μας ξεγελούσε για τους ρύπους στους κινητήρες ντίζελ στο αυτοκίνητο είναι αδιαμφισβήτητο..\nΠως το έκανε όμως αυτό;\nΤο ερώτημα που προκύπτει από τα παραπάνω είναι πως μπορούσε το λογισμικό να διακρίνει, αν το αυτοκίνητο κινείται κανονικά στο δρόμο, ή αν υποβάλλεται σε κάποιου είδους μέτρηση ρύπων.\nΤο καθοριστικό στοιχείο εδώ είναι ότι οι μετρήσεις γίνονται σχεδόν αποκλειστικά στο δυναμόμετρο. Αυτό στην πράξη σημαίνει πως από τους τέσσερις τροχούς του αυτοκινήτου κινούνται μόνο οι δύο (οι κινητήριοι). Επιπρόσθετα, σε αυτές τις περιπτώσεις και παρά τη λειτουργία του κινητήρα δεν υπάρχει μεταβολή στο στίγμα του GPS, ενώ παρόλο που ο κινητήρας ανεβάζει στροφές οι ενδείξεις από τον αισθητήρα επιτάχυνσης είναι μηδενικές.\nΟπότε, αν ισχύουν όλα ή τα περισσότερα από τα παραπάνω, το λογισμικό αναγνωρίζει πως υπάρχει σοβαρή πιθανότητα το αυτοκίνητο να υποβάλλεται σε κάποια μέτρηση. Και τότε επιλέγει το πρόγραμμα λειτουργίας του κινητήρα που εξασφαλίζει τις χαμηλές εκπομπές ρύπων, που είναι σύμφωνες με τις ισχύουσες προδιαγραφές !!!\nΠώς το ντίζελ στο αυτοκίνητο από ευλογία τείνει να γίνει κατάρα...\nΚαι ξαφνικά, εκεί που αρχίσαμε να αντιμετωπίζουμε την πετρελαιοκίνηση ως ευλογία, με την παροχή μάλιστα και φορολογικών κινήτρων για την απόκτηση πετρελαιοκίνητου ΙΧ αντί για βενζινοκίνητο, κάποιοι επιχειρούν να μας πείσουν ότι «τελικά» πρόκειται για... κατάρα! Oτι μπορεί μεν οι πετρελαιοκινητήρες νέας τεχνολογίας να μην εκπέμπουν τους ρύπους των βενζινοκινητήρων και κυρίως διοξείδιο του άνθρακα που ευθύνεται για το φαινόμενο του θερμοκηπίου, εκπέμπουν όμως άλλους, εξίσου φονικούς ρύπους. Με πρώτο και επικινδυνότερο τα νανοσωματίδια άνθρακος που εισέρχονται πολύ βαθιά στα πνευμόνια των ανθρώπων προκαλώντας τις χειρότερες αναπνευστικές νόσους.\nΣτην Ελλάδα τα πετρελαιοκίνητα επιβατικά αποτελούν «νέο φρούτο». Γι' αυτό και, όπως φαίνεται στον πίνακα, πριμοδοτούνται γενναία από φορολογικής απόψεως (φθηνότερα καύσιμα αλλά και απαλλαγή πολλών μοντέλων από τέλη κυκλοφορίας). Στην υπόλοιπη Ευρώπη, όμως, έπειτα από δεκαετίες φορολογικών κινήτρων που παρείχαν οι κυβερνήσεις, ένα στα δύο ΙΧ που κυκλοφορούν είναι ντιζελοκίνητο.\nΗ στοχοποίηση ξεκίνησε με μια έρευνα που δημοσίευσε ο Παγκόσμιος Οργανισμός Υγείας (ΠΟΥ) το 2012, η οποία κατέληξε στο συμπέρασμα ότι οι κινητήρες ντίζελ προκαλούν καρκίνο. Τον περασμένο Απρίλιο ο ΠΟΥ απεφάνθη ότι η ατμοσφαιρική μόλυνση προκαλεί 482.000 πρόωρους θανάτους ετησίως.


13/01/2012 - 9:57πμ\n“Ναί, τούτη η στιγμή ήταν επικίνδυνη για το Γένος”!\nΣήμερα γεννιούνται golden boys, γραβατωμένοι δημοσιουπαλληλίσκοι, έτοιμοι να πουλήσουν γυναίκα, μάνα, ερωμένη για μια χούφτα ευρώ ή δολλάρια, για μια Mersedes ή μια BMW, για ένα κερδοφόρο CDS που δεν έχει σημασία αν σημαίνει τη χρεωκοπία της πατρίδας, αρκεί να είναι κερδοφόρο! Σήμερα γεννιούνται “αναρχικοί” που καίνε και βρίζουν τη σημαία των παππούδων τους, μια σημαία βουτηγμένη στο αίμα των προγόνων τους! Σήμερα γεννιούνται πολιτικοί που ξεπουλάνε μέσα σε μια νύχτα ο,τι οι πατεράδες τους και οι παππούδες τους έχτισαν μέσα σε 35 αιώνες!\nΕίναι μεγάλη κατάρα για μένα, που είμαι αναγκασμένος ακόμη να ζώ εδώ στη ξενητιά, μια ξενητιά που δεν ήταν επιλογή μου, αλλά ανάγκη μου για να επιβιώσω επειδή κάποτε υπήρξα ενοχλητικός σε αυτούς τους βρωμερούς πολιτικάντηδες. Αυτοί με έδιωξαν κι εγώ τους πέταξα στα μούτρα το διαβατήριο. Δεν μου χρειάζεται ένα κόκκινο βιβλιαράκι για να αποδείξω οτι είμαι Ελληνας. Δε μου χρειάζεται ένα κόκκινο τεφτέρι που επειδή έχει μέσα τα στοιχεία μου και τη φωτογραφία μου, ΜΠΟΡΕΙ ΚΑΙ ΝΑ ΑΠΟΔΕΙΞΕΙ ΚΙΟΛΑΣ την εθνικοφροσύνη μου! Το αρνούμαι και τους το επιστρέφω! Γιατί ένα τέτοιο, ίδιο τεφτεράκι έχουν κι αυτοί, αυτό όμως δεν τους εμπόδισε να προδόσουν τη γή των πατέρων μου στα Ιμια και στο Καστελλόριζο! Το διαβατήριο μου, το δικό μου πασαπόρτι, είναι η ΚΑΡΔΙΑ ΜΟΥ κι αυτή δεν θα μπορέσουν ποτέ να μου τη πάρουν! Δε θα μπορέσουν ΠΟΤΕ να τη μαγαρίσουν, δεν θα μπορέσουν ποτέ να τη πατήσουν, να τη σκίσουν ή να τη κάψουν! ΓΙΑΤΙ ΠΑΝΩ ΤΗΣ ΓΡΑΦΕΙ “ΕΛΛΑΔΑ”!\nΣε λίγες μέρες, ίσως ακόμη και σε ώρες, πρόκειται να διαπραχθεί ΤΟ ΜΕΓΑΛΥΤΕΡΟ ΕΘΝΙΚΟ ΕΓΚΛΗΜΑ που θα μπορούσε να λάβει χώρα μέσα στη τρισένδοξη Ιστορία μας! Αυτοί οι άτιμοι, οι ψεύτες, οι πουλημένοι τραμπούκοι της πολιτικής, αυτοί οι σαλτιμπάγκοι των παρασκηνίων και του πολιτικού υποκόσμου, ετοιμάζονται να παραδώσουν τη χώρα μας, μέσω της νέας δανειακής σύμβασης και του “ψευτο-κουρέματος”, στους δανειστές – τοκογλύφους της Νέας Τάξης Πραγμάτων, δεσμέυοντας το κορμί μας, τη γή μας και τον πλούτο μας υπαγόμενοι στο Αγγλικό Δίκαιο! Ξέρετε τι σημαίνει αυτό Ελληνες;\nΗ προπαγάνδα τους είναι πιο βρόμικη και ελεεινή κι απο αυτή του Γκαίμπελς! Την είδα, σε όλο της το μεγαλείο σήμερα στην πρωινή του ΣΚΑΙ, στο χθεσινό δελτίο του ΜΕΓΚΑ, στις ραδιοφωνικές συνεντεύξεις που άκουσα. Παίζουν ΒΡΩΜΕΡΟ ΘΕΑΤΡΟ συνμπατριώτη μου! Θέλουν να σε πείσουν πως αυτό το έγκλημα που πάει να διαπραχθεί, είναι ΑΠΟΛΥΤΩΣ ΦΥΣΙΟΛΟΓΙΚΟ! ΚΑΙ ΟΤΙ ΑΔΙΚΑ ΦΟΒΑΣΑΙ! Και επειδή σου έχουν κάνει πλύση εγκεφάλου τόσα χρόνια, προσπαθώντας να σε πείσουν για την “εγκυρότητα και τη σοβαρότητά” τους, εσύ νομίζεις οτι επειδή το λένε αυτοί, είναι εντάξει.\nΠίσω απ΄όλα αυτά, ΚΡΥΒΕΤΑΙ Η ΑΓΚΕΛΑ ΜΕΡΚΕΛ και το δόγμα του 4ου Ράιχ! Και μαζί της, κρύβονται οι Αμερικανοί “συμμαχοί” μας και οι τραπεζίτες του ΔΝΤ, γιατί με αυτόν τον τρόπο, ΤΑ ΨΕΥΤΙΚΑ ΛΕΦΤΑ ΤΟΥΣ, ΤΑ ΠΛΑΣΤΑ ΛΕΦΤΑ ΤΟΥΣ, τα FIAT MONEY τους, που αξίζουν όσο ακριβώς το βάρος του χαρτιού πάνω στα οποία είναι τυπωμένα και τίποτε άλλο, με αυτόν τον τρόπο ΑΠΟΚΤΟΥΝ ΤΗΝ ΕΠΟΜΕΝΗ ΠΗΓΗ ΕΝΕΡΓΕΙΑΣ ΤΟΥ ΠΛΑΝΗΤΗ ΓΙΑ ΤΑ ΕΠΟΜΕΝΑ 50 ΧΡΟΝΙΑ! ΜΕ ΨΕΥΤΙΚΑ ΛΕΦΤΑ, ΜΕ ΠΛΑΣΤΟ ΧΡΗΜΑ, ΑΠΟΚΤΟΥΝ ΤΗΝ ΜΕΓΑΛΥΤΕΡΗΣ ΑΞΙΑΣ ΕΜΠΡΑΓΜΑΤΗ ΑΞΙΑ που ονειρεύτηκαν ποτέ! Γιατί η χώρα μας, η γή μας, η γή των πατέρων μας και των παππούδων μας, ΚΡΥΒΕΙ ΤΟΝ ΜΕΓΑΛΥΤΕΡΟ ΕΝΕΡΓΕΙΑΚΟ ΘΗΣΑΥΡΟ που μπορείτε να φανταστείτε!\n“ΔΕΝ ΘΑ ΥΠΑΡΞΕΙ ΑΥΡΙΟ ΣΤΗ ΧΩΡΑ ΜΑΣ, ΑΝ ΥΠΟΓΡΑΦΕΙ ΑΥΤΗ Η ΣΥΜΒΑΣΗ!”\nΕγώ δεν είμαι πολιτικός αδέρφια! Κι ούτε σκοπεύω να γίνω! Δε με νοιάζει η πολιτική, την απεχθάνομαι όπως ο διάβολος το λιβάνι! Καλώς ή κακώς, έχω μια ζωή εκεί κάτω στη ξενητιά κι αν μου το επιτρέπετε, εκεί σκοπεύω να περάσω όσα χρόνια μου μένουν να ζήσω! Και στο κάτω-κάτω της γραφής, ΔΕΝ ΕΙΜΑΙ ΑΞΙΟΣ για κάτι τέτοιο! Υπάρχουν ΠΟΛΛΟΙ ΚΑΛΥΤΕΡΟΙ απο μένα! Και απο τον Μαρκόπουλο ακόμα! ΙΚΑΝΟΙ ΚΑΙ ΑΞΙΟΙ, που θα στηρίξουν αυτόν τον τόπο και θα τον βγάλουν απο τη στενωπό που μας οδήγησε αυτή Η ΦΑΡΑ ΤΩΝ ΠΟΥΛΗΜΕΝΩΝ “ΑΓΩΝΙΣΤΩΝ” ΤΟΥ ΚΩΛΟΥ ΚΑΙ ΤΗΣ ΜΙΖΑΣ! Εμείς στο φινάλε, πολίτες είμαστε, πατριώτες, τίποτε άλλο! Δε τα ξέρουμε τα πολιτικά τερτίπια και τις στρατηγικές! Ας τις αναλάβουν οι ΙΚΑΝΟΙ ΚΑΙ ΟΙ πιο ΑΞΙΟΙ απο μας! Και δόξα τω Θεώ, τέτοιοι υπάρχουν πάρα πολλοί αδέρφια! Κοιτάξετε τον εαυτό σας στον καθρέφτη και ίσως να δείτε κι εσείς έναν τέτοιον ΙΚΑΝΟ ΚΑΙ ΑΞΙΟ!\nΕλάτε μαζί μας λοιπόν! ΤΟΥΤΟΣ Ο ΑΓΩΝΑΣ ΕΙΝΑΙ ΧΩΡΙΣ ΑΥΡΙΟ! Η πατρίδα μας καλεί ΟΛΟΥΣ! Η ΕΛΛΑΔΑ ΜΑΣ ΚΑΛΕΙ ΟΛΟΥΣ! Μην περιμένετε να αγωνιστούν άλλοι για σας! Στο χωριό μου λένε οτι “Αν δεν έχεις νύχια να ξυστείς, μη περιμένεις να σε ξύσει ο άλλος!”\n“ΜΗΤΡΟΣ ΤΕ ΚΑΙ ΠΑΤΡΟΣ ΚΑΙ ΤΩΝ ΑΛΛΩΝ ΠΡΟΓΟΝΩΝ, ΑΠΑΝΤΩΝ ΤΙΜΙΩΤΕΡΟΝ ΕΣΤΙΝ Η ΠΑΤΡΙΣ ΚΑΙ ΣΕΜΝΟΤΕΡΟΝ ΚΑΙ ΑΓΙΩΤΕΡΟΝ”


Τι μας επιφυλάσσει αστρολογικά ο Δεκέμβριος 2021; - eikones top\nΟ τελευταίος μήνας του 2021 δεν στερείται έντασης και δυσκολιών, αλλά τουλάχιστον το τέλος του έρχεται με ένα πιο αισιόδοξο μήνυμα, καθώς ο Δίας προχωρά στους Ιχθύς, στο ζώδιο της παραδοσιακής διακυβέρνησής του.\nΟ Δίας είχε βρεθεί σε μια δοκιμαστική πτήση σε αυτό το ζώδιο το καλοκαίρι του 2021 (από τα μέσα Μαΐου μέχρι το τέλος Ιουλίου), που ήταν μια πιο ευχάριστη περίοδος συγκριτικά με την υπόλοιπη χρονιά.\nΣτις 21/12/2021 ο Ήλιος προχωρά στον Αιγόκερω και έχουμε το χειμερινό Ηλιοστάσιο με τη μεγαλύτερη νύχτα του χρόνου. Την παραμονή των Χριστουγέννων σχηματίζεται η τρίτη και τελευταία όψη τετραγώνου του Κρόνου με τον Ουρανό, μια όψη που κυριάρχησε μέσα στο 2021 φέρνοντας πολλά απρόοπτα και δύσκολες προς αντιμετώπιση καταστάσεις σε όλα τα επίπεδα στον πλανήτη μας.\nΚαι μολονότι οι δυο πλανήτες δεν θα ξανακάνουν όψη ακριβείας μέσα στο 2022, θα συνεχίσουν ακόμη τη μεταξύ τους αντιπαράθεση. Σίγουρα ο φετινός Δεκέμβριος δεν είναι ο γιορτινός ευχάριστος μήνας που ήταν παλιότερα. Τελειώνει τουλάχιστον με την είσοδο του Δία στους Ιχθύς στις 29/12/2021 κι έτσι τα πλάνα μας για την Πρωτοχρονιά μπορεί να είναι αρκετά πιο όμορφα.


Τα νέα μας Σχόλια on Δελτίο Τύπου Νεοεκλεγέν Δ.Σ. Ο.Ε.Ζ.Ε.\nAθήνα, 28 Σεπτεμβρίου 2011 Αρ. Πρωτ. :190 ΔΕΛΤΙΟ ΤΥΠΟΥ Στις 26 Σεπτεμβρίου 2011 έγιναν οι Εκλογές για την ανάδειξη νέου Δ.Σ. τριετούς θητείας της Ομοσπονδίας Επαγγελματοβιοτεχνών Ζαχαροπλαστών Ελλάδος και εξελέγησαν οι εξής : ΠΡΟΕΔΡΟΣ : ΚΟΤΣΙΚΑΣ ΕΜΜΑΝΟΥΗΛ Α’ΑΝΤΙΠΡ. : ΔΗΜΗΤΡΙΟΥ ΛΑΖΑΡΟΣ Β’ΑΝΤΙΠΡ. : ΠΑΠΑΔΟΠΟΥΛΟΣ ΜΑΚΑΡΙΟΣ ΓΕΝ.ΓΡΑΜ. : ΓΛΥΚΟΣ ΙΩΑΝΝΗΣ ΑΝ.ΓΡΑΜ. : ΠΑΠΑΔΟΠΟΥΛΟΣ […]\nΤα νέα μας Σχόλια on “Ελληνικές Γευστικές Διαδρομές” στην πλατεία Κλαυθμώνος\nΣτα πλαίσια της προώθησης των προϊόντων που παράγονται σε κάθε γωνιά της Ελλάδας, πραγματοποιήθηκε διήμερη γιορτή εκδηλώσεων στην πλατεία Κλαυθμώνος στις 30 & 31 Μαϊου. Η Ομοσπονδία Επαγγελματοβιοτεχνών Ζαχαροπλαστών Ελλάδος ήταν παρούσα με το δικό της περίπτερο. Την δεύτερη μέρα της εκδήλωσης ο ζαχαροπλάστης Γιάννης Παπαδόπουλος, μέλος του Δ.Σ. του Σωματείου της Αθήνας, […]\nΤα νέα μας Σχόλια on ΣΤΙΣ 26 ΣΕΠΤΕΜΒΡΙΟΥ ΟΙ ΕΚΛΟΓΕΣ ΓΙΑ ΤΟ ΝΕΟ Δ.Σ. ΤΗΣ Ο.Ε.Ζ.Ε.\nΣΤΙΣ 26 ΣΕΠΤΕΜΒΡΙΟΥ ΟΙ ΕΚΛΟΓΕΣ ΓΙΑ ΤΟ ΝΕΟ Δ.Σ. ΤΗΣ Ο.Ε.Ζ.Ε. Με πρόσκληση της, η Ο.Ε.Ζ.Ε καλεί τους συναδέλφους, εκλεγμένους ΑΝΤΙΠΡΟΣΩΠΟΥΣ για την Ο.Ε.Ζ.Ε. των Σωματείων – Μελών της Ομοσπονδίας σε ΕΚΛΟΓΟΑΠΟΛΟΓΙΣΤΙΚΗ ΓΕΝΙΚΗ ΣΥΝΕΛΕΥΣΗ, που θα πραγματοποιηθεί στην Αθήνα σε αίθουσα του Ξενοδοχείου ΄΄ΤΙΤΑΝΙΑ΄΄ οδός Πανεπιστημίου 52, τηλ. 210 –38 09 611. ΩΡΑ 10. 00 π.μ. […]\nΤα νέα μας Σχόλια on ΣΗΜΑΝΤΙΚΗ ΣΥΝΔΙΚΑΛΙΣΤΙΚΗ ΕΠΙΤΥΧΙΑ Η ΜΗ ΑΛΛΑΓΗ ΤΟΥ ΦΠΑ ΓΙΑ ΤΑ ΠΡΟΙΟΝΤΑ ΖΑΧΑΡΟΠΛΑΣΤΙΚΗΣ\nΣΗΜΑΝΤΙΚΗ ΣΥΝΔΙΚΑΛΙΣΤΙΚΗ ΕΠΙΤΥΧΙΑ Η ΜΗ ΑΛΛΑΓΗ ΤΟΥ ΦΠΑ ΓΙΑ ΤΑ ΠΡΟΙΟΝΤΑ ΖΑΧΑΡΟΠΛΑΣΤΙΚΗΣ!!!!! Με ανακούφιση υποδέχθηκε ο κλάδος των ζαχαροπλαστών την μη υπαγωγή των προϊόντων ζαχαροπλαστικής στον κανονικό συντελεστή Φ.Π.Α. 23%. Οι πολλές και επίπονες ενέργειες της Ο.Ε.Ζ.Ε. καρποφόρησαν και το επιτελείο του Υπουργείου Οικονομικών δέχθηκε την άποψη τόσο της Ο.Ε.Ζ.Ε. όσο και του […]\nΤα νέα μας Σχόλια on ΕΡΩΤΗΣΗ ΒΟΥΛΕΥΤΟΥ κ. ΑΥΓΕΝΑΚΗ ΠΡΟΣ ΥΠΟΥΡΓΟ ΑΝΑΠΤΥΞΗΣ ΓΙΑ ΤΗΝ ΕΛΛΕΙΨΗ ΑΠΟΘΕΜΑΤΩΝ ΖΑΧΑΡΗΣ ΑΠΟ ΤΗΝ ΑΓΟΡΑ ΤΗΣ ΚΡΗΤΗΣ ΚΑΙ ΜΕΓΑΛΗ ΑΥΞΗΣΗ ΤΩΝ ΤΙΜΩΝ\nΒΟΥΛΗ ΤΩΝ ΕΛΛΗΝΩΝ Δημοκρατική Συμμαχία Προς τον Υπουργό Ανάπτυξης, Ανταγωνιστικότητας και Ναυτιλίας ΕΡΩΤΗΣΗ Αθήνα, 19/7/2011 Θέμα: Έλλειψη των αποθεμάτων ζάχαρης από την αγορά της Κρήτης και μεγάλη αύξηση των τιμών Την τελευταία περίοδο παρατηρείται μια πρωτοφανής έλλειψη των αποθεμάτων ζάχαρης όλο την αγορά της Κρήτης, η οποία προβάλλεται τόσο σε επίπεδο λιανικής όσο […]\nΤα νέα μας Σχόλια on ΕΠΙΣΤΟΛΗ Ο.Ε.Ζ.Ε. ΓΙΑ ΕΛΛΕΙΨΗ ΖΑΧΑΡΗΣ ΣΤΗΝ ΠΕΡΙΦΕΡΕΙΑ\nΑθήνα, 13 Ιουλίου 2011 Αρ. Πρωτ. :112 Προς Τον Αναπληρωτή Υπουργό Περιφερειακής Ανάπτυξης, Ανταγωνιστικότητας και Ναυτιλίας κ. Σωκράτη Ξυνίδη κ. Υφυπουργέ, δεν γνωρίζουμε εάν είστε ενημερωμένος ότι υπάρχει έλλειψη ζάχαρης στην Περιφέρεια και ιδιαίτερα σε τουριστικές περιοχές (νησιά , ακόμα – ακόμα και στο Ναύπλιο). Οι πληροφορίες που έχουμε είναι ότι ζάχαρη υπάρχει […]\n« Προηγούμενο 1 … 46 47 48 49 50 51 Επόμενο »


Η περίοδος 27 Απριλίου 1941 έως 12 Οκτωβρίου 1944 στη Νέα Φιλαδέλφεια .30 – Ο Κόσμος της Ν. Φιλαδέλφειας\nΜια περιγραφή του τι βλέπει και ακούει κάποιος περπατώντας στους δρόμους της Πρωτεύουσας τον Φεβρουάριο του 1942 μάς τη δίνει σε φύλλο της η Βραδυνή, υπό τον πέλεκυ φυσικά της κατοχικής λογοκρισίας. Ας προσεχθεί ο υπότιτλος: “Ό,τι αξιοθέατον έμεινε στην πόλι”: “Από τότε που δεν έχουμε τραμ και βασιζόμεθα μόνον στα πόδια μας παύσαμε να χαζεύουμε στους δρόμους. Σ’ αυτό φυσικά συντελεί και το γεγονός ότι δεν υπάρχει τίποτα πια – ούτε στους δρόμους, ούτε στις βιτρίνες – άξιον χαζεύματος και οφθαλμικής ικανοποιήσεως. [… Και όμως να ξέρατε] πόσα ενδιαφέροντα και περίεργα πράγματα μπορούμε να δούμε και ν’ ακούσουμε, επιστρέφοντας στην κακιά συνήθεια του καλού καιρού! Ακολουθείστε μας σε μια περιοδεία … μετά χαζεύματος στους κεντρικούς και απόκεντρους δρόμους της πόλεως. Νομίζουμε πως θα σας δείξουμε πράγματα, που για σας, που πηγαίνετε στις δουλειές σας και στα … συσσίτια βιαστικά, θα είναι ίσως αποκαλύψεις! Πρωί-πρωί και τώρα ανοίγουν τα καταστήματα των Αθηνών. Με την διαφορά όμως ότι τα πιο πολλά ανοίγονται πια από μέσα, από υπαλλήλους που κοιμούνται σ’ αυτά. Πρωί-πρωί και τώρα αρχίζει η ζωή της πόλεως. Στην Ομόνοια, όπως άρχιζε και προ του Πολέμου. Με τους σαλεπιτζήδες στις τέσσερεις γωνίες των Χαυτείων και στις δυο γωνίες της οδού Αθηνάς. Με την διαφορά ότι οι σαλεπιτζήδες δεν προσφέρουν παξιμαδάκι ή κουλούρι αλλά … ένα ζεστό-ζεστό σαλεπάκι μ’ ένα τσιγαράκι κι όλ αυτά μονάχα με δεκαπέντε δραχμές. Ας ξεκουρασθούμε σε μια γωνίτσα. Μπροστά στο “Σινεάκ” επί παραδείγματι. Θα δούμε τον μικροσκοπικό πωλητή καραμελλών – το εμπόρευμά του το έχει αραδιασμένο όπως θα είχε τα στρατιωτάκια του σ’ άλλες εποχές – σ’ ένα μικρό … συρταράκι! Και κάθε τόσο μια να σκύβη και να μαζεύη καμμιά σταφιδούλα από κάτω, μια να γλείψη … τις καραμέλλες οτυ και να τις ξαναραδιάζη. Προσέξτε αν θέλετε τις καραμέλλες των πωλητών αυτών, οι μισές είναι σκούρες – αυτές που πέρασαν ένα χέρι τα χειλάκια του μικρού πωλητού – και οι άλλες ξανθές! Από την ίδια θέση παρακολουθείς τους διαβάτες. Όλοι είναι βιαστικοί, πλην των εχόντων ανάγκην κολατσιού, οι οποίοι σταματούν να αγοράσουν κανένα γλυκό ή σταφιδούλα. Οι περισσότεροι κρατούν στο χέρι και το τσουμπλέκι τους για το συσσίτιο. Όλοι σχεδόν βγάζουν μάτσο τα χαρτονομίσματα, όπως και ο πωλητής όταν πρόκειται να δώση ρέστα. Κάθε τόσο, εμφανίζεται και ένας με αμέτρητα φραγκιδίδραχμα. Προϊόν της επαιτείας του. Τα ακουμπά όλα στα παστέλια και τα σκαλτσούνια που είναι η κυριωτέρα των τροφών του. Από την ίδια θέσι “στήνουμε αυτί” και μαθαίνουμε τα των κερδών των υπαιθρίων πωλητών. Ο μικρός πωλητής σταφίδος κερδίζει 800-1000 δραχμές την ημέρα. Όταν δεν υπήρχε … συναγωνισμός στη δουλειά – “χάλασε τώρα η δουλειά από τους έξυπνους που πέταξαν το χαρτί από τα φλυτζανάκια” – κέρδιζε και 1200-1500 δραχμές την ημέρα. Κι αγόραζε ένα καρβέλι κάθε ημέρα. Τώρα το αγοράζει ημέρα παρ’ ημέρα. Ο πωλητής των γλυκών κερδίζει πολλά περισσότερα. Αυτός όμως έχει μόστρα. Μαγαζί δηλαδή, που του αφήνει καθαρά και 5000 δραχμές. Χίλια γλυκά να πουλάη, να τα πέντε χιλιάρικα. Αλλά η … επιχείρησις έχει και συνέταιρο. Ας είναι όμως. Αν τα καταφέρνουν και κάνουν μόνοι τους γλυκά, το κέρδος θα διπλασιασθή. Να τώρα τι ακούμε … χαζεύοντας στους δρόμους: – Τι να κάνω. Παίρνω πενήντα γλυκά. Πουλάω τα σαράντα και το κέρδος, τα δέκα … τα τρώω! – Άκου δω. Τα ρεβύθια γίνονται ωραία πίττα ή κέικ. Τόσο σταφίδα, τόσο νερό, τόσο κανέλλα… – Τι ήθελα να είχα τώρα; Τίποτα! Μια μπουκάλα μπύρα, μια ρώσικη σαλάτα, δυο τρία λουκάνικα Φραγκφούρτης και … τίποτε άλλο! – Τζάνεμ’ ηγόρασε ο Τζωρτζίκος μας σπίτι τριάμισυ κατομύργια. Μα είναι σαράι τζάνε μ’! Έχει και πόρτες … που τσουλάνε!! – Πόσο το δίνεις την οκά; Τριάντα έξη είπες; Εν τάξει. Δηλαδή τρεις εξακόσιες! – Βρε παιδί μου, χθες ήλθα από το χωριό. Να σου πω, θαρρώ πως όλη η Αθήνα … βρωμάει σουσάμι!!! Αυτά κι άλλα πολλά βλέπει και ακούει κανείς στους δρόμους της Αθήνας” / υπογραφή Ν.ΚΑΠ. (βλ. το φύλλο της 16ης Φεβρουαρίου 1942, σελ. 4).\nΣτην εικόνα της Πρωτεύουσας όπως τη δίνει η Βραδυνή υπό Κατοχική λογοκρισία, που δεν επιτρέπει ωστόσο την παρουσίαση όλων των όψεών της, μπορεί να προστεθεί και ο φωτισμός άλλων πλευρών από χρονογράφημα του Κώστα Βάρναλη που δημοσιεύθηκε στην Πρωΐα στις 15 Φεβρουαρίου 1942, την προηγούμενη μέρα της δημοσιεύσεως της Βραδυνής, όπου σημειώνονταν και τα ακόλουθα: “… οι λαϊκές αγορές βρήκανε την φυσικώτερη θέση τους. Από τις άκρες της πολιτείας, […] κατεβήκανε στις πλατείες και τα σταυροδρόμια μας κι εγκατασταθήκανε μονίμως. Ενώ δηλαδή πρωτύτερα οι λαϊκές αγορές λειτουργούσανε μια φορά την βδομάδα κι αποτελούσανε ένα περιοδικό πανηγύρι για κάθε συνοικία, τώρα λειτουργούν χωρίς κανένα διάλειμμα όλες τις ημέρες ακόμα και τις Κυριακές, κι έτσι το πανηγύρι είναι παντοτινό και η υπηρεσία που προσφέρουν στο κοινό καθημερινή και προ παντός εύκολη. Γιατί οι πλατείες αποτελούν τα κέντρα των συνοικιών κι είναι απάνω στο πέρασμα όλων των κατοίκων της περιοχής. […] Οι νέες λαϊκές αγορές δεν τελειώνουν όπως οι παλιές εβδομαδιάτικες, το μεσημέρι. Δουλεύουν από το πρωί ως το βράδυ. Διαρκώς η πραμάτεια ανανεώνεται. Καταφθάνουν κάθε τόσο κάρα, χειράμαξες, γαϊδούρια φορτωμένα. Κι έτσι δεν είναι ανάγκη να βιάζεται κανείς να ψωνίσει μήπως δεν βρει αργότερα. Η βιάση χρειάζεται όταν έρθει κανένα “καλό” πράμα – εννοώ καλό το δυσκολοεύρετο ή το καλής ποιότητας, όπως π.χ. μπρόκολα σφιχτά, μεγάλα και μπλάβα και ολόφρεσκα. Οι αγορές αυτές εκτείνονται και στους πλαγινούς δρόμους. Τόσο πολλοί είναι οι “έμποροι” και το εμπόρευμα! Και να τι βρίσκει κανείς σ’ αυτήν την … Βαβυλωνία: Ξύλα άφθονα, χόρτα άγρια, πορτοκάλια, λεμόνια, σκόρδα, καρότα, σέλινα, σπανάκι, άνηθο, μαϊντανό, λάχανα, κουνουπίδια, μπρόκολα, παντζάρια (αυτά πού και πού), μαρουλάκια, κρεμμυδάκια φρέσκα, πράσα, κι αυτά τα κλωστοποιημένα νερά: τις λαχανίδες! Μαζί μ’ αυτά, παστέλια, τσιγάρα, κορδόνια για τα παπούτσια, τσάι του βουνού, φασκόμηλο, βελόνες, σκονάκια λογής-λογής και … λιβάνι! Οι περισσότεροι πουλούνε την πραμάτεια τους μέσα από τα καροτσάκια. Άλλοι στρώνουνε τσουβάλια κι απλώνουν απάνω ό,τι δεν μπορεί ν’ απλωθεί απευθείας στις πλάκες του πεζοδρομίου ή στην άσφαλτο (όπως π.χ. συχνά τα λεμονοπορτόκαλα) και σχεδόν όλοι βοηθούνται στη δουλειά τους από τα παιδάκια τους, κυρίως κοριτσόπουλα, που καταφθάνουν πολύ πρωί για να καταλάβουνε θέση. Είναι η πρωτοπορία των γονιών τους. Κάτω από την δεντροστοιχία της πλατείας (όταν η πλατεία έχει … τοιαύτην) στέκονται ακίνητα τα γαϊδουράκια μύτη με μύτη, ακίνητα ώρες, σαν την πέτρα, σύμβολα της αγροτικής ειρήνης. Απάνω στα σαμάρια φέρανε την άνοιξη. Και πραγματικά, δίπλα τους ένας ανθοπώλης έπιασε όλο το πεζοδρόμιο με ένα σωρό κλαριά από ανθισμένες αμυγδαλιές, με μπουκέτα βιολέτες, ζουμπούλια, ναρκίσσους κι ο ήλιος ανάμεσα από τα γυμνά ή φυλλωμένα δέντρα αγκαλιάζει την αγορά και δεν ξέρεις αν είναι λαϊκή αγορά ή τα Ηλύσια Πεδία. Αλλά πέρα από την ποιητική φαινομενικότητα, πίσω από τα λουλούδια και πάνω από τον ήλιο λάμπει η μόνη ακατάλυτη πραγματικότητα, η ξύγκικη ζυγαριά, που τα φαρμακώνει όλα. Αλλά γι’ αυτήν άλλοτες”.\nΠιστός στην υπόσχεσή του ο Κώστας Βάρναλης έγραψε για την ξύγκικη ζυγαριά, μια ακόμα πλευρά της ζωής στην Κατοχική Πρωτεύουσα, στο χρονογράφημά του με τίτλο “Το φάσγανον”, που δημοσιεύθηκε στην εφημερίδα Η Πρωΐα στο φύλλο της της 26ης Φεβρουαρίου 1942, απ’ όπου και όσα καταχωρώ παρακάτω: “Πάνω από τα κεφάλια μας αιωρείται κάθε μέρα από τα χαράματα ως την νύχτα, από την μια άκρη της Αθήνας και των Περιχώρων ως την άλλη, το μπρούτζινο φάσγανον της ζυγαριάς. […] Όλοι πληρώνουμε τον φόρο του αίματος σ’ αυτό το απαίσιο φάσγανον. Η αριθμητική βρέθηκε για να λαθεύει ο άνθρωπος στους λογαριασμούς του, η λογική για να παραλογίζεται, κι η ζυγαριά για να κλέβει. Σχεδόν όλοι οι υπαίθριοι πουλητάδες ζυγιάζουνε ξύγκικα. Είτε άγρια χόρτα, είτε λαχανικά, είτε ξύλα, είτε κάρβουνα αγοράσεις από τον υπαίθριο πουλητή, που στήνει το “λημέρι” του στις “λαϊκές αγορές” των διαφόρων πλατειών ή φέρνει βόλτα τα σοκάκια των εξωτερικών συνοικιών, θα πληρώσεις μιαν οκά και θα πάρεις τριάντα ή σαράντα δράμια λιγώτερα. Ο φτωχόκοσμος και οι μικρονοικοκυραίοι, που αγοράζουνε με τα λίγα τους λεφτά τα “είδη πρώτης ανάγκης”, δνε τα πληρώνουνε μονάχα ακριβά, παρά πληρώνουνε και τα “κεφαλιάτικα” της κλεψιάς στο ζύγι. Ποτές ταχυδακτυλουργός δεν πήρε το ρολόγι του θεατού “στ’ αστεία” με τόσην επιτηδειότητα με όσην ψειρίζει “στα σοβαρά” το πορτοφόλι του αγοραστού ο υπαίθριος μικροπωλητής. […] Γενικά κανένας υπαίθριος πουλητής και κυρίως απ’ αυτούς που λυμαίνονται τους συνοικιακούς δρόμους, δεν δέχεται να ζυγιάσει ο αγοραστής το ψώνιο του σε δική του ζυγαριά. – Δεν πουλάμε, είναι η απάντησή τους. Δεν είναι πολύ δύσκολο να στηθεί σε κάθε πλατεία, όπου λειτουργούν λαϊκές αγορές, μια αυτόματη ζυγαριά μ’ έναν αστυφύλακα δίπλα. Θα ήτανε η μεγαλύτερη προστασία των φτωχών αγοραστών” (βλ. και τα δύο χρονογραφήματα του Βάρναλη και στα: 1) Κώστας Βάρναλης, Χρονογραφήματα. Φέιγ Βολάν της Κατοχής, επιλογή εισαγωγή επιμέλεια Γιώργος Ζεβελάκης, Εκδόσεις Καστανιώτη 2007, σελ. 139-141 και 142-144 και 2) Κώστας Βάρναλης, Αττικά. 400 χρονογραφήματα (1939-1958) για την Αθήνα και την Αττική, φιλολογική επιμέλεια-κείμενα Νίκος Σαραντάκος, Εκδόσεις Αρχείο 2016, σελ. 174-175 και 175-176).


Μόνη πρώτη η Σελεύκεια | Onsports.gr\nhome ΠοδόσφαιροΕρασιτεχνικόΕΠΣ ΘεσπρωτίαςΜόνη πρώτη η Σελεύκεια Κοινοποιήστε\nΜόνη πρώτη η Σελεύκεια\tΣυντάκτης: Onsports Team\nΔημοσίευση: Κυριακή, 19 Φεβρουαρίου 2012 02.48\nΥπάρχει μονάχα ένας πρωτοπόρος στην Α1 Θεσπρωτίας ύστερα από την ολοκλήρωση της 20ής αγωνιστικής του πρωταθλήματος, καθώς η Σελεύκεια ξέφυγε.\tΟι τελευταίοι επικράτησαν με 4-0 στην έδρα του Α.Ο. Μαζαράκιας και εκμεταλλεύτηκαν την ήττα του Άρη Πέρδικας με 3-0 από τον Κεραυνό Καρβουναρίου. Οι μεν έχουν 51 βαθμούς και οι δε 48, δέκα αγωνιστικές πριν το τέλος της σεζόν. Ακόμα, ο Κεραυνός έχει 46 δικούς του, όσους έχει επίσης ο Ατρόμητος Σαγιάδας, ο οποίος νίκησε με 3-0 τον Άρη Φιλιατών. Με 44 βαθμούς ακολουθεί ο Άρης Μαργαριτίου που έχασε με 4-0 από την Δόξα Γαρδικίου.\nΔείτε όλα τα αποτελέσματα, τη βαθμολογία και το υπόλοιπο πρόγραμμα της Α1 Θεσπρωτίας.\nΣτην Α2, η Φορτούνα διατηρεί το δικό της προβάδισμα. Τέσσερις αγωνιστικές πριν τη λήξη του πρωταθλήματος, η ομάδα της Αγίας Μαρίνας έχει πλεονέκτημα επτά βαθμών.\nΔείτε όλα τα αποτελέσματα, τη βαθμολογία και το υπόλοιπο πρόγραμμα της Α2 Θεσπρωτίας.\tΚατηγορία: Ερασιτεχνικό - ΕΠΣ Θεσπρωτίας


Η συνέχιση της λιτότητας, η διάψευση των υποσχέσεων και η ανοχή της κοινωνίας | Η Εφημερίδα των Συντακτών\nΤο 2019 είχαμε εκλογές και αλλαγή κυβέρνησης. Συνήθως πριν από οποιαδήποτε κυβερνητική αλλαγή έχει προηγηθεί δημιουργία κλίματος υπέρ του προγράμματος ενός συγκεκριμένου κόμματος, η εφαρμογή του οποίου παρουσιάζεται ότι θα επιλύσει βασικά προβλήματα της κοινωνίας.\nΑυτό, σε συνδυασμό με τη διάθεση του εκλογικού σώματος πάντα να τιμωρεί τον προηγούμενο για αθέτηση υποσχέσεων, ανεξάρτητα αν η νέα του επιλογή εγγυάται το καλύτερο, εναλλάσσει τις κυβερνήσεις, όχι όμως και τις πολιτικές, που συνήθως παραμένουν ίδιες.\nΤο ίδιο έγινε με τη Ν.Δ. Η ψήφιση του 3ου Μνημονίου με πρόταση του ΣΥΡΙΖΑ (το ψήφισε και η Ν.Δ.), οι συνέπειες των εφαρμοστικών νόμων απογοήτευσαν τον λαό, απαξίωσαν την Αριστερά και έδωσαν τη δυνατότητα στη Ν.Δ. (με τη βοήθεια των ΜΜΕ) να παρουσιαστεί ως «σωτήρας» επιχειρώντας όχι μόνο πολιτική αλλά και ιδεολογική παρέμβαση.\nΤο πλαίσιο είναι γνωστό. Προεκλογικές υποσχέσεις για ανάπτυξη και για ασφάλεια. Τα πεπραγμένα επίσης γνωστά, πρωτοφανείς διευκολύνσεις και φοροαπαλλαγές για το μεγάλο κεφάλαιο, συνέχιση της λιτότητας για τον λαό, καταστολή και αστυνομική βία, με ακραία φαινόμενα έκφρασής της. Ολα αυτά συνδεόμενα με υποσχέσεις ευημερίας και ανάπτυξης που... έρχονται.\nΣυστηματικά καλλιεργείται μια παραποιημένη εικόνα της πραγματικότητας. Σχεδόν καθημερινά ο υπουργός Εργασίας ανακοινώνει αυξήσεις στις συντάξεις, καλλιεργώντας την εντύπωση ότι θα είναι μεγάλες και θα αφορούν όλους τους συνταξιούχους.\nΚαμία σχέση με την αλήθεια. Σύμφωνα με την απόφαση του ΣτΕ, η οποία ερμηνεύεται μονομερώς από την κυβέρνηση (το θέμα του επανυπολογισμού δεν θίγεται), από τους 1.200.000 συνταξιούχους που δικαιούνται επικουρική σύνταξη, μόνο περίπου 220.000 θα έχουν ουσιαστικές επιστροφές από τις μεγάλες μειώσεις που είχαν υποστεί από την εφαρμογή του νόμου Κατρούγκαλου.\nΟσον αφορά τις υποσχέσεις της κυβέρνησης για αύξηση στις κύριες συντάξεις, λόγω αύξησης του ποσοστού αναπλήρωσης, αυτή αφορά μικρό αριθμό σε σχέση με το σύνολο των συνταξιούχων. Συγκεκριμένα επί συνόλου 2.800.000 συνταξιούχων περίπου 500.000 έχουν πάνω από 30 χρόνια και από αυτούς 250.000 πάνω από 35 χρόνια, 100.000 πάνω από 38 χρόνια και πάνω από 40 χρόνια περίπου 50.000. Αυτό σημαίνει ότι οι αυξήσεις που θα δοθούν θα ξεκινούν από 10 ευρώ και μόνο για έναν μικρό αριθμό που έχουν πάνω από 40 χρόνια ασφάλισης θα φτάνουν τα 100 ευρώ. Η μεγάλη πλειονότητα των συνταξιούχων δεν θα έχει αύξηση και αυτό προκύπτει και από τον προϋπολογισμό, στον οποίο όχι μόνο δεν προβλέπεται αύξηση, αλλά αντιθέτως προβλέπεται μείωση της δαπάνης για συντάξεις κοντά στα 200.000.000 ευρώ.\nΗ κυβέρνηση, εκτός από τις αυξήσεις στις συντάξεις, διαφημίζει και φορολογικές ελαφρύνσεις οι οποίες όμως είναι απάτη. Η μείωση φορολογίας για μισθωτούς και συνταξιούχους είναι από μηδενική έως 10-12 ευρώ τον μήνα, η οποία όμως θα εξαφανιστεί από την αύξηση του κόστους ζωής αλλά και από άλλες φορολογικές επιβαρύνσεις.\nΣυγκεκριμένα η αύξηση των αντικειμενικών αξιών κατά μέσο όρο 20% των τιμών των ακινήτων, σε συνδυασμό με την ένταξη 3.500 περιοχών στο σύστημα αντικειμενικού προσδιορισμού, θα φέρει αύξηση των τιμών και η τελική επιβάρυνση θα είναι μεγάλη για διάφορους λόγους: α) αύξηση του ΕΝΦΙΑ, β) αύξηση τιμολογίων ηλεκτρικού ρεύματος με βάση το Τέλος Ακίνητης Περιουσίας (ΤΑΠ), γ) αύξηση τέλους μεταβίβασης, φόρου κληρονομίας, γονικών παροχών κ.λπ., περαιτέρω αυξήσεις των εμπορικών τιμών των ακινήτων και κατ’ επέκταση αύξηση των ενοικίων, δ) αύξηση στο τεκμήριο ιδιοκατοίκησης που συνεπάγεται μεγαλύτερο τεκμαρτό εισόδημα και άρα μεγαλύτερο φόρο, ανεξαρτήτως δηλωθέντος εισοδήματος. Συνολικά τα επιπλέον φορολογικά βάρη για τα λαϊκά στρώματα θα κυμανθούν από 800 εκατ. έως 1 δισ. ευρώ. Οι πλειστηριασμοί που ξεκίνησε ο ΣΥΡΙΖΑ θα εντατικοποιηθούν μέσα στο 2020 (και για χρέη προς το Δημόσιο), αλλά και η προσπάθεια καταστολής των λαϊκών αντιδράσεων.\nΗδη είναι σε εξέλιξη δίκες εναντίον αγωνιστών, αλλά και η πρόσφατη τροποποίηση του Ποινικού Κώδικα (Ν. 4637/2019, άρθρο 334) προβλέπει φυλάκιση για όσους παρεμποδίζουν πλειστηριασμούς ακόμα και μόνο με την παρουσία τους! Αυτό σημαίνει ότι η κυβέρνηση, συνεχίζοντας τις πολιτικές του ΣΥΡΙΖΑ, όχι μόνο ενισχύει τη λιτότητα, αλλά προσπαθεί με νομοθετικές ρυθμίσεις να καταστείλει την οποιαδήποτε αντίδραση!\nΓια τον λόγο αυτό προωθεί νόμους όχι μόνο για τους πλειστηριασμούς, που ήδη έχουν ψηφιστεί, αλλά και για τον περιορισμό και ουσιαστικά την απαγόρευση των διαδηλώσεων, που αναμένεται να περιλαμβάνονται σε επόμενο νομοσχέδιο. Ολα αυτά βέβαια είναι νόμοι που ψηφίστηκαν και σχεδιασμοί του επόμενου χρονικού διαστήματος. Ολα όμως εξαρτώνται από την ανοχή ή τις αντιδράσεις της κοινωνίας. Πολλές φορές οι κυβερνώντες σχεδιάζουν χωρίς τον ξενοδόχο και ξενοδόχος είναι πάντα ο λαός.\nΣτους επόμενους μήνες θα κριθούν πολλά πράγματα. Πιστεύουμε ότι μετά το διάστημα της παθητικότητας θα ακολουθήσει η αντίδραση και οι αντιδράσεις πάντα φέρνουν ανατροπές. Το 2020 θα είναι χρόνος ανατροπών.\n*Στέλεχος της Λαϊκής Ενότητας, πρώην αντιπρόεδρος της ΑΔΕΔΥ\nΑΠΟΨΕΙΣ 26.05.2017, 15:00\nΕλλάδα: μια χώρα σε αδιέξοδο. Η καλοσύνη των ξένων\nΑκόμα και με τις πιο αισιόδοξες προβλέψεις για την ανάπτυξη, δεν υπάρχει περίπτωση την επόμενη πενταετία να έχει επανέλθει το ποσοστό ανεργίας στα προ Μνημονίου επίπεδα. Οσο για τους μισθούς, η καθήλωσή τους...


Νέο σύστηµα διαµόρφωσης αντλιών λαδιού από την MS Motorservice - infoservice.com.gr\nΑρχική›autoSERVICE›Νέο σύστηµα διαµόρφωσης αντλιών λαδιού από την MS Motorservice\nΗ MS Motorservice International GmbH έχει αναπτύξει ένα νέο σύστηµα διαµόρφωσης το οποίο επιτρέπει τη δηµιουργία δώδεκα παραλλαγών αντλιών λαδιού ως ανταλλακτικά για τους κινητήρες MAN D08. Το όφελος για τα συνεργεία προκύπτει όχι µόνο από τα πλεονεκτήµατα στην κατασκευή των αντλιών αλλά κυρίως από ένα ιδιαίτερα απλουστευµένο σύστηµα παραγγελιών. Οι αντλίες είναι διαθέσιµες στην αγορά του aftermarket µέσω της µάρκας BF.\nΔυνατότητα δώδεκα συνδυασµών\nΜέχρι τώρα, σε περίπτωση ανάγκης κάθε εξάρτηµα της αντλίας, π.χ. το περίβληµα, τα γρανάζια, οι βίδες, οι ροδέλες, οι ασφάλειες βιδών, τα γκρόβερ, τα εξάγωνα παξιµάδια, οι µούφες σύνδεσης και οι στρογγυλές στεγανοποιήσεις αυτών των αντλιών λαδιού, έπρεπε να παραγγελθούν ξεχωριστά, µε έναν διαφορετικό αριθµό προϊόντος.\nΧάρη στο νέο σύστηµα διαµόρφωσης, ο µηχανικός επιλέγει πλέον µόνο µία από τις τρεις αντλίες µε αριθµούς προϊόντος 20 1402 08260, 20 1402 08340 και 20 1402 08360 και τις συνδυάζει µε ένα από τα τέσσερα γρανάζια κίνησης, τα οποία διαφέρουν µεταξύ τους ως προς τη διάµετρο, το ύψος και το πλήθος των δοντιών.\nΗ επιλεγµένη αντλία παραδίδεται προσυναρµολογηµένη, µαζί µε τις κατάλληλες τσιµούχες και τα στοιχεία σύνδεσης, και δεν απαιτείται η αγορά περαιτέρω εξαρτηµάτων. Στον παραδοτέο εξοπλισµό περιλαµβάνονται επιπλέον, µια κόλλα βιδών και αναλυτικές οδηγίες συναρµολόγησης.\nΚάθε αντλία ελέγχεται ξεχωριστά στη διάταξη ελέγχου ως προς την ογκοµετρική ροή και την πίεση λαδιού βάσει προδιαγραφών γνήσιου εξοπλισµού πριν από την παράδοσή της.\nΚατά την κατασκευή των αντλιών λαδιού, οι µηχανικοί ανάπτυξης της Motorservice έδωσαν µεγάλο βάρος τόσο στο ευρύτερο δυνατό πεδίο εφαρµογής τους, όσο και στην τήρηση των υψηλών προδιαγραφών ποιότητας της εταιρείας από τα νέα προϊόντα.\nΜια ιδιαιτερότητα της κατασκευής των αντλιών λαδιού έγκειται στην παραγωγή των δύο γραναζιών µετατόπισης στο κέλυφος της αντλίας από πυροσυσσωµατωµένο µέταλλο. Έτσι, σε σύγκριση µε τα γρανάζια από µασίφ µέταλλο, προκύπτει ένα πιο ακριβές περίγραµµα διαµόρφωσης µε πολύ στενές ακτίνες.\nΑυτό µε τη σειρά του οδηγεί σε µια εξαιρετικά αθόρυβη λειτουργία της αντλίας κατά τη χρήση της, µε αποτέλεσµα µια αντίστοιχα χαµηλή στάθµη θορύβου στον κινητήρα.\nΟι αντλίες λαδιού της Motorservice µπορούν να χρησιµοποιηθούν σε περισσότερα από ένα εκατοµµύριο οχήµατα παγκοσµίως, τα οποία διαθέτουν κινητήρες της κατασκευαστικής σειράς D08 (Euro IV έως VI) της MAN. Πρόκειται για φορτηγά οχήµατα των σειρών TGL και TGM, λεωφορεία MAN, καθώς και γεωργικά και εργοταξιακά µηχανήµατα, ειδικά οχήµατα και βιοµηχανικούς κινητήρες.\nΕτικέτεςaftermarketMS Motorservice International GmbHΑΝΤΑΛΛΑΚΤΙΚΑαντλιες λαδιουσυνεργεια\nΝέο Kawasaki Versys 1000 SΕ με τεχνολογία ...\nΗ Opel επεκτείνει τη γκάμα Κινητήριων Συνόλων ...


Γλυκός Κόσμος, Σταλίδα - Κριτικές εστιατορίων - Tripadvisor\nΓλυκός Κόσμος: Εστιατόρια στην περιοχή\nΣταλίδα: Το καλύτερο γεύμα με Ξιφίας\nΓλυκός Κόσμος, Σταλίδα\n608 κριτικές#1 από 2 ζαχαροπλαστεία (Σταλίδα)€ΑρτοποιίαKαφέΑγγλική\nΑγιου Ιωαννου 50 Απεναντι απο το ξενοδοχειο Aktia, Σταλίδα, Κρήτη 700 07 Ελλάδα+30 698 623 2783Ιστότοπος\n5,0 608 κριτικές\nΝο 1 από 2 Επιδόρπιο - Σταλίδα\nKαφέ, Αγγλική, Παμπ, Υγιεινή\nΑγιου Ιωαννου 50 Απεναντι απο το ξενοδοχειο Aktia, Σταλίδα, Κρήτη 700 07 Ελλάδα\nΕξαιρετικος καφές,υπέροχο,φιλικό περιβάλλον.Τα γλυκά και τα πρωινά του πεντανόστιμα.Αξίζει να το επισκεφθείτε.\nΕνα χαλαρο καφεδακι !!\nΕιχα να ερθω πανω απο μηνα ... και εμεινα εκπληκτος οταν ειδα οτι καθε φορα που ερχομαι η εξυπηρετηση και η ποιοτητα γινεται καλυτερη!!\nΕνας πολύ όμορφος χωρος... Με εξαιρετικά γλυκά , καφέ κ όχι μόνο...επίσης πολύ καλές τιμές και εξυπηρετηση!!\nΈμεινε δύο εβδομάδες στο Stallis και απόλαυσε να τρώει και να πίνει εδώ αρκετές φορές. Μεγάλη αξία τροφίμων, εξαιρετικό καφέ και εξαιρετική εξυπηρέτηση. Αξίζει μια επίσκεψη.\nΉταν εδώ λίγες φορές όταν στο stalis και πάντα φανταστικό φαγητό αλλά σήμερα η αδελφή πήρε ένα Big Bang Burger, δείτε τη φωτογραφία, για 8 ευρώ, το μέγεθος ήταν απίστευτο αδελφός πήρε το σάντουιτς τόνου που θα έτρωγε 2 ανθρώπους, τ τρώνε έβαλαν σε μια...καφετιέρα. Ως κέικ αρτοποιίας πρόκειται να πεθάνει για πάρα πολλές επιλογές. Τα πρωινά είναι τεράστια, καθώς μπορείτε να πείτε πώς το hoidbit είναι πάντα απασχολημένο. Θα πρέπει να βιώσετε αυτό το στολίδι ενός καφέ εσείς δεν θα απογοητευτείτεΠερισσότερα\nΑπολαύστε ένα κέικ ή αλμυρά εδώ με ένα υπέροχο φλιτζάνι καφέ. Εξαιρετικό μέρος για να πάρετε νωρίς το πρωινό σας\nΜικρό κόσμημα της Σταλίδας\nΚαταπληκτικό φαγητό Καταπληκτική επιλογή Εκπληκτικά φιλικό Και η Joanne είναι η καλύτερη σερβιτόρα στην Σταλίδα όχι, η Κρήτη όχι, η Ελλάδα όχι, ο κόσμος ΝΑΙ. . . haha x ευχαριστώ για το όμορφο χαμόγελό σας xx\nτι ένα καταπληκτικό μέρος, τα τρόφιμα είναι εξαιρετική τα ερήμματα και τα κέικ είναι απίστευτο. Δεν θα ΑΠΟΓΟΗΤΕΥΤΕΙΤΕ. Το προσωπικό είναι τόσο φιλικό. Η Joanna πρέπει να είναι η καλύτερη σερβιτόρα στον κόσμο, φιλικό, τεράστιο χαμόγελο και πολύ εξυπηρετικό, Cant περιμένετε να επιστρέψετε τον Αύγουστο\nΑυτό ήταν ένα από τα αγαπημένα μου μέρη για φαγητό στη Σταλίδα. Θα καλούσα εδώ τα περισσότερα πρωινά για να πάρω κέικ και ψωμί πριν από τις μέρες μου. Αποφάσισα να σταματήσω ένα πρωινό για ένα πλήρες πρωινό, καθώς είχα λίγο περισσότερο χρόνο πριν πιάσω...το λεωφορείο. Το πρωινό ήταν το πιο ευφάνταστο που είχα δει και ένα από τα καλύτερα να φάει. Συνιστάται ιδιαίτερα και ωραίο φιλικό προσωπικό.Περισσότερα\nΑπλό αλλά νόστιμο πρωινό\nΠράγματι έχουν 2 επιλογές αγγλικό πρωινό, και τόσο φαινόταν καλό, καθώς επίσης και πολύ φθηνό. Επέλεξα το μεγαλύτερο πρωινό που αποτελείται από 2 αυγά, 2 φέτες ζαμπόν, λουκάνικα 2, 2 τηγανητές λεπτοκομμένες πατάτες, και ένα ποτήρι χυμό πορτοκαλιού. Μανιτάρια και τομάτες έρχονται με αυτό το...γεύμα, αλλά αρνήθηκε και μου προσφέρθηκε ένα πιάτο με σιδηρά αντί αυτού. Εξαιρετική επιλογή. Τα πάντα ήταν νοστιμότατο. Είχα επίσης μια ευχάριστη έκπληξη το γεγονός ότι το αγαπημένο μου ήταν καφέ που σερβίρεται, Douwe Egbert. Νόστιμο! Κάτι άλλο που ήθελα είναι ότι αυτό το εστιατόριο ανοίγει στις 7 , η οποία είναι μια καλή στιγμή για ένα αμερικανικό πρωινό. Αυτό το αναφέρω απλώς επειδή πολλοί " πρωινό " εστιατόρια γύρω από την Κρήτη δεν είναι ανοιχτό μέχρι τις 10:00 ή αργότερα, η οποία θεωρώ ότι το μεσημεριανό γεύμα. Μπράβο, γλυκό κόσμο!Περισσότερα\nΛάβετε γρήγορα απαντήσεις από το προσωπικό του Γλυκός Κόσμος και από προηγούμενους επισκέπτες.\nΣυχνές ερωτήσεις για: Γλυκός Κόσμος\nΤο Γλυκός Κόσμος προσφέρει φαγητό σε πακέτο;\nΝαι, το Γλυκός Κόσμος προσφέρει υπηρεσίες παράδοσης φαγητού σε πακέτο.\nΤο Γλυκός Κόσμος προσφέρει διανομή κατ’ οίκον;\nΝαι, το Γλυκός Κόσμος προσφέρει υπηρεσίες διανομής φαγητού κατ’ οίκον.\nΠοια είναι η βαθμολογία του Γλυκός Κόσμος;\nΤο Γλυκός Κόσμος έχει βαθμολογηθεί ανάλογα στις ακόλουθες κατηγορίες από τους ταξιδιώτες του Tripadvisor:


antartis: Θεσσαλονίκη: Τραγικό θάνατο βρήκε ένας πεζός στα ΚΤΕΛ\nΘεσσαλονίκη: Τραγικό θάνατο βρήκε ένας πεζός στα ΚΤΕΛ\nΠαρασύρθηκε από αυτοκίνητο και άφησε την τελευταία του πνοή σήμερα τα ξημερώματα στην άσφαλτο.\nΤο αυτοκίνητο που οδηγούσε 31χρονος στο ύψος των ΚΤΕΛ “Μακεδονία” παρέσυρε και σκότωσε θανάσιμα έναν διερχόμενο άνδρα.\nΗ αστυνομία αναζητά πληροφορίες για την ταυτότητα του θύματος. Πρόκειται για έναν άνδρα πεζό, ηλικίας περίπου 40 - 50 ετών. Ο οδηγός του οχήματος συνελήφθη, ενώ ο άτυχος άνδρας μεταφέρθηκε στο νοσοκομείο “Αγιος Δημήτριος”.


Συνταγές Archives - Σελίδα 7 από 9 - Perpera.gr\nHome›Κατηγορία: "Συνταγές" (Page 7)\nΥπέροχη σαλάτα να την προσθέσουμε στο τραπέζι μας ,αλλά και πλήρες γευστικό γεύμα. Αν περισσέψει τη σκεπάζουμε στο ψυγείο και γίνεται όλο και πιο νόστιμη !Είναι ...\nΚαραμελωμένες φέτες πορτοκαλιού βουτηγμένες σε σοκολάτα. Ένα εύκολο και πολύ οικονομικό γλύκισμα με υπέροχη γεύση και καταπληκτικό άρωμα για όλες τις ώρες. Υλικά (για 6-8 άτομα) ...\nΤο Πήλιο συνδυάζει βουνό και θάλασσα, όχι μονάχα ως ταξιδιωτικός, αλλά και ως γαστρονομικός προορισμός.H φασολάδα Πηλίου είναι ένα ελληνικότατο φαγάκι για τις κρύες μέρες του χειμώνα και ...\nΣας άνοιξε η όρεξη και θέλετε να φάτε ένα γλυκάκι; Βρήκαμε τα πιο γευστικά πιτάκια με φύλλο κρούστας και σοκολάτα με την υπογραφή του Στέλιου Παρλιάρου. ...\nΠαραδοσιακή ελληνική συνταγή είναι ο τραχανάς, ιδανικός για τον χειμώνα και το κρύο. Εδώ χρησιμοποιούμε έτοιμο ξινό τραχανά, αν και να ξέρετε ότι μπορείτε να φτιάξετε ...\nΕίναι πεντανόστιμα, εντυπωσιακά στην όψη και φτιάχνονται σε ελάχιστο χρόνο μόνο με έξι υλικά! Ακόμα και τα πολύ μικρά παιδάκια, σίγουρα μπορούν να βοηθήσουν πλάθοντας τη ...\nΘαυματουργή αγκιναρόπιτα από την Τήνο! Οι νοικοκυρές της Τήνου παραδοσιακά διατηρούν τις άγριες αγκινάρες στο λάδι μαζί με λίγο ξίδι, σαν ελαφρύ τουρσί, για να μπορούν ...\nΣε ποιον δεν αρέσει το μπιφτέκι ,το μαμαδίστικο φαγητό που μοσχομυρίζει και φέρνει αναμνήσεις από την παιδική ηλικία; Ετοιμάστε αφράτα μπιφτέκια συνοδευμένα από πιλάφι με καλαμπόκι ...\nΈνα από τα πιο αγαπημένα πιάτα μικρών και μεγάλων με ελάχιστο απαιτούμενο χρόνο προετοιμασίας. Ποιος μπορεί να πει όχι σε μια αφράτη χορταστική ομελέτα – είτε ...


Μέχρι το τέλος του μήνα θα φανεί αν το Mega θα κατορθώσει να υπαχθεί στο καθεστώς του άρθρου 106β του Πτωχευτικού Κώδικα. ** Στο «Έθνος» και στο «Έθνος Σαββατοκύριακο» ο δημοσιογράφος Γιώργος Λακόπουλος. ** Θα επανεκδοθεί το περιοδικό «TV Έθνος», μαζί με την επαναφορά του «Έθνους της Κυριακής». ** Ειδικό πρώτο τεύχος από τη «Ραδιοτηλεόραση», που επιστρέφει την επόμενη εβδομάδα, για την απελευθέρωση της Αθήνας από τους Γερμανούς. ** Σύμφωνο συνεργασίας Forthnet – ΔΕΗ για την προώθηση συνδυαστικών υπηρεσιών. ** To NovaHarryPotterHD θα μεταδίδεται από τη Nova το διάστημα 14-29 Οκτωβρίου. ** Tα κανάλια Crime+Investigation® και FOX Sports ξεκίνησαν, μεταξύ άλλων, στην Cosmote TV. ** Η εταιρεία About ανέλαβε τη δημιουργία του νέου λογότυπου του Star.\nFiled Under: Internet, Εφημερίδες, Ραδιόφωνο, Τηλεόραση Tagged With: "Ραδιοτηλεόραση", Cosmote TV, Nova, Star, ΔΕΗ


Οι μάνες είναι ο εύκολος «στόχος» | Έντυπη Έκδοση | Έντυπη Έκδοση Ελευθεροτυπίας\nΕλευθεροτυπία - 27/11/2010\nΟι μάνες είναι ο εύκολος «στόχος»\nΠόσο μάλλον η Βιβή στα «Σακιά», το νέο μυθιστόρημα της Ιωάννας Καρυστιάνη. «Ανατρέφει» έναν βιαστή και φονιά. Η συγγραφέας, όμως, δεν καθάρισε μαζί της χρίζοντάς την αυτουργό. «Την ακολούθησα και μέτρησα πολλούς φταίχτες», μας λέει\nΗ Ιωάννα Καρυστιάνη έχει γράψει ένα μυθιστόρημα, που σου ξεσχίζει τα σωθικά. Μύθος και γλώσσα στα «Σακιά» («Καστανιώτης») συγκλίνουν, για να στερεώσουν και να υπηρετήσουν τον ήρωά της: ένα σημερινό παιδί στο χείλος του ψυχολογικού και συναισθηματικού γκρεμού, που φτάνει να βιάσει τρεις γυναίκες και να σκοτώσει μία. Απελπισμένο, ορφανό από τα οκτώ του, μεγαλώνει με το φάντασμα του αριστερού νεκρού πατέρα.\nΗ μάνα Βιβή, παρούσα-απούσα, τρελαίνεται με τις ενοχές της για όσα δεν μπόρεσε να προσφέρει στον μοναχογιό της. Μια σύγχρονη γυναίκα του εικοστού αιώνα -μια φιγούρα που βρίσκεται γύρω μας, δίπλα μας-, προτού ακυρώσει τη ζωή του γιου της Λίνου, είχε ακυρώσει τη δική της αντί «πινακίου» γάμου: παρατάει την Ιατρική, παντρεύεται, ανοίγει ένα μαγαζάκι με είδη δώρων για να κρατήσει το σπιτικό της.\nΣ' αυτή την «πριονισμένη» σχέση μάνας και γιου, μπαίνει η νονά, η Ρόδω, η «διανοούμενη». Ο ρόλος της, όμως, είναι αρνητικός, γιατί αν και προσφέρει αφειδώς παραινέσεις, συμβουλές και δώρα περνάει πολλά και πολλαπλά -αντιφατικά- μηνύματα στον βαφτισιμιό της.\nΑπό το πέμπτο μυθιστόρημα της Ιωάννας Καρυστιάνη απουσιάζει οτιδήποτε μελιστάλαχτο, γι' αυτό δεν εκτρέπεται σε μελόδραμα. Η συγγραφέας δεν συμπονεί τους ήρωές της, ούτε τους φέρεται άπονα, δεν παρεμβάλλεται στην αφήγηση, δεν σχολιάζει, δεν παρεμβαίνει, δεν παίρνει θέση. Οι ήρωές της δεν είναι ούτε θύτες ούτε θύματα, είναι και τα δύο. Γι' αυτό ο αναγνώστης δεν χαλαρώνει, δεν ανακουφίζεται, δεν εκτονώνεται.\n- Τι προσπαθείτε να θάψετε ή να ξεθάψετε; Ισως το οικείο και το ανοίκειο παρελθόν της γενιάς σας, που σας έχει γίνει ξένο, φορτικό;\n«Στο δικό μου σακί κουβαλώ τα δικά μου και κάποια μπήκαν μέσα εκεί στη διαδρομή της γενιάς μου. Ομως, δεν μπορώ να την εκπροσωπώ. Μαστορεύουμε το παρελθόν μας κατόπιν εορτής. 'Η το ξεχαρβαλώνουμε κιόλας. Η μυθοπλασία ωστόσο για να συμβάλει σε πιο συνολική θέαση μιας εποχής στέλνει τον συγγραφέα και σε άγνωστα μονοπάτια, δρόμους, ερημιές. Εστησα μια πλοκή που ελίσσεται και εξελίσσεται μέσα από ακραίες εμπειρίες. Τα "Σακιά" είναι μια ιστορία μοναχικής ήττας, δίχως δόξα, δίχως ίχνος περηφάνιας. Στη σημερινή δεινή οικονομική, πολιτική και πολιτισμική μας πραγματικότητα, οι ήρωες των "Σακιών" σαν να περισσεύουν. Σκέφτομαι όμως ότι όσα ζούμε συλλογικά και κατά μόνας τον τελευταίο καιρό, ακραία βία είναι κι αυτά».\n- Η Βιβή πόσα κομμάτια του εαυτού σας χωράει; Είναι η ενοχική μητέρα, η υπεύθυνη για το κατρακύλισμα του γιου της; Πώς αυτός οδηγείται από την απόρριψη των γυναικών στον τριπλό βιασμό και πώς αποφασίζει να φτάσει στον φόνο;\n«Πολλά κομμάτια μου χωράει. Και στα προηγούμενα βιβλία μου "περιποιούμαι" τις μανάδες και μεταφέρω αυτοφυείς ή μετασκευασμένες ή επισκευασμένες δικές μου ενοχές, έχω μπόλικες. Επειδή όμως οι μάνες είναι "στόχος" και σε πολλές περιπτώσεις εύκολος και μοναδικός, προσπαθώ να μένω μαζί τους πολύ. Περπατώ όλη τους τη ζωή, σημειώνω πώς ξέφυγαν, βλέπω πόσο ακριβά το πληρώνουν. Η τρομερή κατάληξη του παιδιού είναι η κορυφαία τιμωρία.\nΣτη Βιβή φόρτωσα πολλά, αλλά δεν καθαρίζω μαζί της χρίζοντάς την ηθικό αυτουργό και τέρμα.\nΤην ακολούθησα και μέτρησα πολλούς φταίχτες. Ετσι κάνω μάλλον μέχρι να φτάσω στην πάντα ποθητή επιείκεια. Δεν είναι δουλειά μου να καταδικάζω. Προσπαθώ να δω, να καταλάβω και κυρίως να σκεφτώ παραπέρα. Κι εδώ, υπάρχουν ελαφρυντικά που όμως είναι άχρηστα, δεν ανακουφίζουν. Αν διάλεγα βέβαια την πλευρά των θυμάτων για να πω την ιστορία μου, όλα θα ήταν πιο ξεκάθαρα και πιο σίγουρα, με την καρδιά στη θέση της. Τράβηξα απέναντι και τρόμαξα και βασανίστηκα σε διαρκή σύγκρουση με τον εαυτό μου».\n- Θα θέλατε να διαβαστεί σαν μια σημερινή «Ορέστεια», χωρίς κάθαρση, όπου ο γιος φονεύει συμβολικά την μητέρα;\n«Η "Ορέστεια" δεν υπήρχε στο κεφάλι μου. Η παρανάγνωση βέβαια ίσως λειτουργεί υποσυνείδητα. Ωστόσο οι ιστορίες μου δεν συμβολίζουν, δεν είναι αλληγορίες, δεν ονειρεύονται μεγαλειώδεις συνομιλητές».\n- Επιλέξατε να δώσετε στον γιο το αρχαιοελληνικό όνομα Λίνος. Ομως, δεν έχει σχέση με τον ιδρυτή της μελωδίας και του ρυθμού. Αν έπρεπε να ακούγεται ένα σάουντρακ στο βιβλίο σας, ποια μουσική θα διαλέγατε;\n«Το σάουντρακ της ζωής του Λίνου όμως δεν είναι καν ένα ροκ κομμάτι. Από τα οκτώ του τον στοιχειώνουν τα ζντουπ και τα γκουπ, ο ήχος των φτυαριών που ρίχνουν χώμα στον τάφο του μπαμπά του. Κανονικά, αυτός είναι ο θλιβερός και μονότονος ήχος, που αντηχεί σ' όλο το βιβλίο. Αλλά επειδή στα "Σακιά" απίστησα στα αγαπημένα μου πελάγη, που περιβρέχουν τα προηγούμενα μυθιστορήματα, ενέταξα την προσμονή ενός μπάνιου στη θάλασσα και κάπου κάπου ακούγεται ένα απαλό κυματάκι».\n- Για τους δύο κεντρικούς ήρωές σας δεν είστε συναισθηματικά φορτισμένη, όπως σε άλλα βιβλία. Το μυθιστόρημα είναι σε πολλά σημεία του εκρηκτικό και σ' αυτά η γλώσσα επιταχύνεται ποιητικά μέχρι το παραλήρημα, ιδιαίτερα όταν περιγράφετε την ψυχολογική κατάσταση του γιου. Γιατί επιλέξατε αυτές τις συγγραφικές τακτικές;\n«Το συναίσθημα που "χρωματίζει" ένα μυθιστόρημα δεν μου αρέσει να δηλώνεται εξαρχής αλλά να προκύπτει σιγά σιγά, να δουλεύεται παράλληλα με την εξέλιξη της ιστορίας και τη σταδιακή ολοκλήρωση των χαρακτήρων. Εδώ, οι δύο βασικοί ήρωες παραξενεύουν, ενοχλούν, φοβίζουν. Μας ενθαρρύνει όμως κιόλας να σκαλίσουμε μέσα μας. Τα "Σακιά" είναι μια πρόταση στοχασμών πάνω σ' ένα θέμα που προκαλεί αποστροφή ή αμηχανία γιατί δεν είναι στα μέτρα μας για να έχουμε μια προφανή τοποθέτηση. Είναι πρόταση δοκιμασίας στην περιοχή των μη αυτονόητων αισθημάτων.\nΗ γλώσσα του βιβλίου είναι τραχιά, δεν είναι "Η Μελωδία της Ευτυχίας". Είναι εργαλείο καταγραφής εγκλημάτων και συντελεστής συνθηκών μιας καθημερινότητας, όπου πολλαπλασιάζονται οι λοξές ματιές της δυσπιστίας, τα μισόλογα της καχυποψίας, τα μονοσύλλαβα της αποδοκιμασίας, τα επιφωνήματα της ειρωνείας, οι σιωπές του βουβού θυμού.\nΕίναι μια γλώσσα δυσαρέσκειας που περιγράφει, νομίζω, την εποχή μας. Πολιτικοί αλαλαγμοί και αντισυντροφικοί καβγάδες. Δεν κουβεντιάζουμε ήσυχα και απλά. Πλακωνόμαστε με περισσή ευφράδεια στις μπηχτές. Ξεφτέρια να ηλεκτρίζουμε, ανίκανοι να αποηλεκτρίζουμε τις εντάσεις.\nΜοιραία και όταν μονολογούμε, το ξέσπασμα δεν αφήνει τίποτα όρθιο εντός μας, σαρώνει κι εμάς τους ίδιους. Ο Λίνος είναι μια ακραία εκδοχή του φαινομένου. Ακολουθεί την τούμπα του μυαλού του».\n- Επιμένετε στην ορφάνια του γιου και στο αριστερό παρελθόν του νεκρού πατέρα. Είναι τυχαίο ότι ο γιος, όταν κάνει τον φόνο, φοράει μια ρωσική σάπκα του παππού του, χωρίς ποτέ να έχει σχέση με τις κομμουνιστικές ιδέες;\n«Ενα "αριστερό" σπίτι δεν είναι εξ ορισμού απρόσβλητο από τα μαύρα σκοτάδια. Οι αριστερές καταβολές, ως μερικό φόντο παρελθόντος στην περίπτωση του βιβλίου, δεν καθιστούν τους απογόνους άτρωτους και ατρόμητους. Εξάλλου οι πληγές των πολύχρονων απηνών διώξεων έχουν σοβαρές επιπτώσεις στα παιδιά, όπως στον πατέρα του Λίνου.\nΜετά, η αίσθηση ότι το ωραίο δίχως βάσανα μέλλον αργεί πολύ και η επανάσταση δεν τρέχει, αποτελειώνει μερικούς πολύ χτυπημένους.\nΜε τα χρόνια η καθημερινότητα εξομοίωσε κάπως πολλούς αριστερούς με τους λοιπούς. Πλήττουν κι αυτούς η κόπωση, η σύγχυση, η ακύρωση, η αργοπορία ανασυγκρότησης, η αγριάδα της σφοδρής εσωτερικής μοναξιάς. Στα "Σακιά" υπάρχουν μόνο σποραδικές νύξεις. Η πολιτική δεν είναι η ραχοκοκαλιά της πλοκής. Οσο για τη σάπκα, δεν μπήγω σύμβολα στα βιβλία. Για τον νεαρό είναι το καπέλο του μπαμπά του. Αυτόν έχει ανάγκη και όχι ένα κειμήλιο αριστερών περιπετειών».*\nΔεν βλέπω λύπη ή ντροπή στα μάτια των πολιτικών μας\n- Η Ελλάδα πώς θα ανασηκώσει το ανάστημα που της απέμεινε, για να αντιμετωπίσει την κρίση; Θ' αντέξει ή θα διολισθήσει σ' ένα τριτοκοσμικό μοντέλο;\n«Η διατύπωση "τριτοκοσμικό μοντέλο" είναι όλα τα -ψευτισμένα- λεφτά. Για αρχή, ας αποσύρουμε τη λέξη "μοντέλο", μας τρέλαναν πότε με το ιρλανδικό, πότε με το δανέζικο, και να τα αποτελέσματα. Δεν είμαι πολιτικός ή οικονομολόγος, οπότε μπορώ να πω μόνον ό,τι μου αναλογεί. Πως δεν βλέπω λύπη ή ντροπή στα μάτια των πολιτικών μας, μόνο ζόρι για την πολιτική τους τύχη. Πως μας φόρτωσαν τα δικά τους "Σακιά". Αποποποιούνται τη διαφθορά τους χρεώνοντας ως διεφθαρμένους συλλήβδην τους Ελληνες και ζητώντας τους καπάκι να πληρώσουν το μαύρο πολιτικό χρήμα και το κόστος της δικής τους υποταγής σε συμφέροντα. Πως προκαλεί η ανανδρεία τους να εξισώνουν τις δικές τους τεράστιες ευθύνες με αυτές των πολιτών, μαζί και των χιλιάδων νέων που δεν πρόλαβαν να φτιάξουν το παραμικρό, μαζί και των χιλιάδων μεγάλων και γερόντων που βολοδέρνουν μεταξύ ανεργίας και πενιχρής σύνταξης.\nΓια την ώρα "περπατάει" ο βασικός όρος του Μνημονίου, η διάσωση του οικονομικοπολιτικού συστήματος. Μας βάζουν σεκιουριτάδες των τραπεζών και των κομματικών αξιωματούχων. Αν ανοίξουμε τους "άκοπους" τόμους και τους διαβάσουμε, αν στρέψουμε επιτέλους το βλέμμα στα παιδιά μας και φανταστούμε τι ζωή τα περιμένει, θα βρούμε το κουράγιο να αντέξουμε και τους τρόπους να αγωνιστούμε για χάρη τους».\n- Η Αριστερά, κατακερματισμένη πια, πέρα από τον καταγγελτικό της λόγο, πού μπορεί να αναζητήσει επιχειρήματα για να φανεί η σημερινή της ταυτότητα;\n«Δεν είναι μόνον η Αριστερά στην Ελλάδα και παντού που έχει πρόβλημα. Εχουν και οι Απέναντι. Η κατάσταση μοιάζει εκτός ελέγχου και δεν υπάρχουν λύσεις στα τσεπάκια. Πειράματα γίνονται. Θα πιάσει το ροκάνισμα του κοινωνικού κράτους; Θα πιάσουν οι (δραματικές) αλλαγές στις εργασιακές σχέσεις; Τώρα που ξηλώνουν θεμέλια, ο κατακερματισμός της Αριστεράς τούς πέφτει λουκούμι. Οι αριστερές δυνάμεις οφείλουν να στηρίξουν τον κόσμο με ενότητα στη δράση. Αυτό επείγει και στις παρούσες συνθήκες, μόνον αυτό παρέχει "ταυτότητα" σοβαρότητας. Θα πάρουν άλλες στροφές και τα μυαλά για περαιτέρω».\n- Τι εκτιμάτε, η Ευρώπη κατρακυλάει προς έναν υφέρποντα φασισμό, που θα οδηγήσει μόνο σε οικονομικό πόλεμο;\n«Η ταπείνωση σε δόσεις, ο φόβος σε δόσεις, ο φασισμός σε δόσεις. Εκρηκτικός ο λογαριασμός. Η Ιστορία κρατάει στα λογιστικά της βιβλία πολλές ζημίες και χρεοκοπίες της ανθρωπότητας. Να μην αφεθούμε σε επαναλήψεις».\nΗ ελληνική γλώσσα με οδηγεί σε άλλες μουσικές\nΟ Blacksad στην Κόλαση!\nΜεγαλείο της, η προσωπικότητά της\nΣυνέντευξη: Ιωάννα Καρυστιάνη\nΣυνέντευξη: Σόνι Ρόλινς\nΣτα 80 σκέφτομαι την τζαζ όπως στα 8 μου\nΣυνέντευξη: Τζορτζ Οσόντι\nΗ Αφρική είναι θύμα εκμετάλλευσης και απληστίας\nΌλη η έντυπη έκδοση 27/11/2010


Μπορεί ο Sebastian Vettel να τερμάτισε πρώτος, όμως στο ψηλότερο σκαλί του βάθρου ανέβηκε ο Lewis Hamilton. Και τώρα, υπάρχουν -έστω κάποιες- πιθανότητας αυτό να αλλάξει εκ νέου!\nΩς γνωστόν, ο Γερμανός έλαβε ποινή 5 δευτερολέπτων γιατί στον γύρο 48 βγήκε εκτός πίστας χάνοντας τον έλεγχο και οι αγωνοδίκες έκριναν πως επέστρεψε σε αυτή με τρόπο τέτοιο που ήταν επικίνδυνος για τον Βρετανό που ακολουθούσε.\nΠέραν της αλλαγής αποτελεσμάτων, ακολούθησαν σκηνές απείρου κάλλους στο parc ferme, ειπώθηκαν πολλά από τον Vettel και τελικά αποδεικνύεται πως ο αγώνας του Μοντρεάλ δεν πρέπει να θεωρείται ακόμα «τελειωμένος».\nΠαρότι η ποινή που έλαβε ο οδηγός της Scuderia Ferrari ήταν βάσει του άρθρου 38.1 των αγωνιστικών κανονισμών της Formula 1, με το είδος της ποινής να καθορίζεται από το άρθρο 38.3, το γράμμα του νόμου αναφέρει ρητά πως η ποινή αυτή ΔΕΝ είναι εφέσιμη.\nΩστόσο, λίγες ώρες μετά το τέλος του αγώνα, η Ferrari κατέθεσε επίσημη πρόθεση έφεσης στη FIA. Αυτή θα μπορούσε να γίνει δεκτή εάν και εφόσον η ιταλική ομάδα είναι σε θέση να παρουσιάσει νέα στοιχεία που να αμφισβητούν την απόφαση. Και εφόσον εντός 96 ωρών επισημοποιήσει την ένσταση, τότε το θέμα θα πάει στην Διεθνή Επιτροπή Εφέσεων της FIA.\nΗ Scuderia ετοιμάζει τη δική της γραμμή υπεράσπισης, υποστηρίζοντας πως ο Vettel δεν επέστρεψε στην πίστα με επικίνδυνο τρόπο και πως δεν ώθησε τον Hamilton εκτός πίστας. Κοινώς, δεν αμφισβητεί την ποινή, αμφισβητεί το συμβάν! Και θα επιδιώξει να στοιχειοθετήσει την άποψή της χρησιμοποιώντας εκτός από εικόνα, στοιχεία τηλεμετρίας.\nΠαρότι κάποια από αυτά ήταν εξ αρχής στη διάθεση των Dr. Gerd Ennser, Mathieu Remmerie και Emanuele Pirro που αποτελούσαν την τριπλέτα των αγωνιδικών στον έβδομο αγώνα της σεζόν, η ιταλική ομάδα θα έχει σίγουρα πλήρη φάκελο που θα περιλαμβάνει στοιχεία σχετικά με το πόσο γκάζι ή φρένο χρησιμοποίησε ο Vettel, τις γωνίες του τιμονιού και τις κινήσεις που έκανε, τις γωνίες των τροχών κ.α.\nΠου καταλήγουμε λοιπόν; Στο ότι η Ferrari θέλει να το τραβήξει το πράγμα, είναι όμως στο χέρι της FIA αν είναι διατεθειμένη να την ακούσει. Και όπως ακούγεται στα paddock, ακόμα και να το κάνει, οι πιθανότητες να έχουμε πλήρη ανατροπή σκηνικού στην αίθουσα ενός δικαστηρίου, είναι λιγοστές.\nΑξίζει πάντως να σημειωθεί πως σχεδόν ομόφωνα, βετεράνοι οδηγοί, πρώην πρωταθλητές, τηλεσχολιαστές κ.α., τάσσονται υπέρ της άποψης πως πρόκειται για ένα αγωνιστικό συμβάν που δεν θα έπρεπε να επιφέρει την ποινή που άλλαξε το αποτέλεσμα του αγώνα.


Απλή αναλογική με μπόνους τη Χρυσή Αυγή | Ελεύθερη Λαική Αντιστασιακή Συσπείρωση\nΗ Μαφία θέλει τώρα τίμιο παιχνίδι\tΛερναία Ελλάδα\nΗ αλητεία και το θράσος της συμμορίας Σαμαρά-Βενιζέλου να αλλάξουν τώρα, που ο ΣΥΡΙΖΑ είναι πρώτο κόμμα, τον εκλογικό νόμο, τον οποίο επίσης ο ΣΥΡΙΖΑ ζητούσε να αλλάξει εδώ και χρόνια, είναι δεδομένα. Εγώ θα ήθελα να εξετάσω το ζήτημα από μία άλλη οπτική. Την οπτική που έχει να κάνει με την ανάδειξη της Χρυσής Αυγής σε απόλυτο ρυθμιστή των ισορροπιών μέσα στη Βουλή.\nΚαταρχάς, να θυμίσω ότι, σε περίπτωση που από σκέψη, η αλλαγή του εκλογικού νόμου γίνει επίσημη πρόταση, για να ισχύσει από τις επόμενες εκλογές θα πρέπει να υπερψηφιστεί από τα 2/3 της Βουλής – πράγμα δύσκολο αλλά όχι απίθανο. Αν υπερψηφιστεί με απλή πλειοψηφία θα ισχύσει από τις μεθεπόμενες, οπότε ο πολιτικός χάρτης δε θα έχει καμιά σχέση με τον σημερινό, ώστε να μπορεί κάποιος να κάνει ασφαλείς προβλέψεις.\nΑς υποθέσουμε όμως ότι η κατάργηση του μπόνους των 50 εδρών ισχύσει από τις επόμενες εκλογές – που όπως όλα δείχνουν θα γίνουν πολύ σύντομα – κι ας πάμε πίσω στις βουλευτικές εκλογές του 2012. Εφαρμόζοντας στα τότε αποτελέσματα την απλή αναλογική έχουμε την παρακάτω εικόνα:\nΝΔ: 95 – ΣΥΡΙΖΑ: 86 – ΠΑΣΟΚ: 39 – ΑΝΕΛ: 24 – ΧΑ: 22 – ΔΗΜΑΡ: 20 – ΚΚΕ: 14 έδρες.\nΒλέπουμε λοιπόν ότι ΝΔ, ΠΑΣΟΚ και ΔΗΜΑΡ θα συγκέντρωναν μαζί 154 έδρες. Επομένως, σχημάτιζαν Κυβέρνηση, έστω κι αδύναμη και χωρίς το μπόνους, με το ΣΥΡΙΖΑ φυσικά να έχει σαφώς ισχυρότερη θέση μέσα στη Βουλή από τη σημερινή. Φυσικά, μια τέτοια Βουλή θα ήταν πολύ δύσκολο να κρατηθεί, χωρίς να διαλυθεί, αν σκεφτεί κανείς τις απώλειες που είχε η Κυβέρνηση σε βουλευτές και τα δύσκολα μέτρα που ψηφίστηκαν τα τελευταία 2 χρόνια. Αλλά τέλος πάντων δε θα ήταν απολύτως απαραίτητο το μπόνους για να σχηματιστεί Κυβέρνηση σε πρώτη φάση και κυρίως δε θα χρειαζόταν να μας ενδιαφέρει η συμπεριφορά της Χρυσής Αυγής.\nΑς έρθουμε τώρα στο σήμερα κι ας θεωρήσουμε τα αποτελέσματα των ευρωεκλογών ως αποτελέσματα εθνικών εκλογών. Εφαρμόζοντας την απλή αναλογική έχουμε:\nΣΥΡΙΖΑ: 96 – ΝΔ: 82 – ΧΑ: 34 – ΕΛΙΑ: 29 – ΠΟΤΑΜΙ: 24 – ΚΚΕ: 22 – ΑΝΕΛ: 13 έδρες.\nΌπως καταλαβαίνετε, τα πράγματα είναι πολύ πιο περίπλοκα. Αν ο ΣΥΡΙΖΑ ήθελε να σχηματίσει Κυβέρνηση, με ποιον θα το έκανε; Σίγουρα με ΑΝΕΛ, ενώ θα αναγκαζόταν να στραφεί και στο Ποτάμι αλλά και πάλι θα είχε μόλις 133 έδρες. Θα έπρεπε να συνεργαστεί οπωσδήποτε μαζί του και το ΚΚΕ για να φτάσει τις 155 έδρες που φυσικά δε θα του εξασφάλιζαν καμία σταθερότητα, αφού θα μιλούσαμε πλέον για μια τετρακομματική κυβέρνηση με ισχνή πλειοψηφία.\nΜάλιστα, αν ο ΣΥΡΙΖΑ δεν κατάφερνε να σχηματίσει Κυβέρνηση, ο Πρόεδρος της Δημοκρατίας θα αναγκαζόταν να καλέσει τη ΝΔ να το κάνει. Νέα Δημοκρατία, Ελιά και Ποτάμι – το χρησιμοποιώ ως μπαλαντέρ, όπως και είναι – θα συγκέντρωναν μαζί 135 έδρες. Ακόμα κι αν οι αντιμνημονιακοί ΑΝΕΛ υπέκυπταν στον πειρασμό της εξουσίας, δε θα μπορούσε να εξασφαλιστεί πλειοψηφία μέσα στη Βουλή.\nΚι εδώ ακριβώς έρχεται το ζοφερό ενδεχόμενο. Το ενδεχόμενο συμμετοχής της Χρυσής Αυγής σε κάποια μελλοντική κυβέρνηση.\nΚαι τώρα αναρωτιέμαι, αφού όλα τα παραπάνω τα σκέφτηκα εγώ, είναι δυνατόν να μην τα έχουν σκεφτεί οι κ.κ. Σαμαράς και Βενιζέλος; Ή μήπως τα έχουν σκεφτεί και είναι πανέτοιμοι να συγκυβερνήσουν στο μέλλον με αυτό που σήμερα αποκαλούν φασιστικό μόρφωμα;\n(Ανήθικο δίδαγμα: Πιο ανήθικο δίδαγμα από το να βγουν αληθινές οι δηλώσεις του Αντώνη Σαμαρά που ανεβάσαμε στο μπλογκ μας, δεν υπάρχει.)\nΤο τρολάρισμα κυβερνάει χωρίς μπόνους στη σελίδα μας facebook.com/TheThreeMooges